hotchpotch/miracl-hf-unified huggingface dataset:
মার্মারা সাগর
মার্মারা সাগর (, ), আরোও পরিচিত ধ্রুপদি সভ্যতার কাল থেকে প্রপন্টিস (Propontis) (), সম্পূর্ণভাবে তুরস্ক সীমানার ভিতর একটি অন্তর্দেশীয় সাগর, যা কৃষ্ণ সাগরের সাথে এজিয়ান সাগরের সংযোগ স্থাপন করে।
আনন্দ চন্দ্র দত্ত
আনন্দ চন্দ্র দত্ত (;) (৮ ফেব্রুয়ারি, ১৯২৩ - ১৬ জানুয়ারি, ২০১৬) অসমের একজন আন্তঃরাষ্ট্রীয়ভাবে প্রসিদ্ধ উদ্ভিদবিজ্ঞানী । গবেষনা ও বিশ্ববিদ্যালয়ের কোন বিশেষ ডিগ্রী নাথাকা সত্ত্বেও তিনি একান্ত আগ্রহ, কষ্টসহিষ্ণুতা, শ্রম ও ধৈয্য ইত্যাদির বলে অসমের প্রকৃতির গাছ-বন ইত্যাদির অধ্যয়ন করেছেন ও সেই সম্বন্ধে অনেক গুরুত্বপূর্ন গ্রন্থ, চিত্র ও প্রবন্ধ রচনা করেছেন। 
যোরহাট জেলার চেকনিধরা গাঁও নামক স্থানে আনন্দচন্দ্র দত্তের জন্ম হয়। পিতার নাম ভোলারাম দত্ত ও মাতার নাম সরুমাই দত্ত। শৈশবে তাঁকে আদরে বাপ ডাকা হত। তাঁর পিতা কৃষিকার্য ও যোরহাটের কুঁহিয়ার গবেষণা কেন্দ্রে দিন হাজিরা করে জীবিকা নির্বাহ করিতেন। 
১৯৩৪ সনে তিনি যোরহাট প্রেক্তিশিং বিদ্যালয় থেকে প্রাথমিক শিক্ষা গ্রহণ করার পর ১৯৪৩ সনে যোরহাট সরকারি মাধ্যমিক বিদ্যালয় থেকে শিক্ষা সমাপ্ত করেন। ১৯৪৫ সনে তিনি জগন্নাথ মহাবিদ্যালয়ে নামভর্তি করেন যদিও আর্থিক দুরবস্থার জন্য কলেজের শিক্ষা সমাপ্ত করতে পারেন নাই। 
কলেজে অধ্যয়নরত অবস্থায় তিনি মরিয়নি মধ্য ইংরেজী বিদ্যালয়ে শিক্ষক হিসেবে ১৯৪৪-৪৫ সনে কর্মজীবন আরম্ভ করেন। ১৯৪৭ সনের ৮ ফেব্রুয়ারি তারিখে যোরহাটের টোকোলাই চা গবেষনা কেন্দ্রে ডঃ উইলিয়াম ওয়াইটের অধীনে সহকারী বিজ্ঞানী পদে নিয়োজিত হন। যদিও ১৯৮৩ সনের ১ মার্চ তারিখে চাকুরীর অন্ত পরে। ১৯৮৩ সনের ১এপ্রিল তারিখ থেকে ১৯৮৬ সনে ডিসেম্বর মাস পর্যন্ত অসম কৃষি বিশ্ববিদ্যালয়ে Audio Visual Aid Assistant পদে কার্য নির্বাহ করেন।তারপর প্রায় এক বৎসরের জন্য তিতাবর সেরিকালসার ফার্মে আলোকচিত্রশিল্পী হিসেবে নিয়োজিত হন। পরবর্ত্তী সময়ে তিনি টোকলাই চা গবেষনা কেন্দ্রে বনস্পতির সূচি প্রস্তুত করার কার্যে পুনরায় নিয়োজিত করা হয়। ১৯৯১ সন থেকে ১৯৯৪ সন পর্যন্ত তিনি জিমখানা ক্লাবের পরিচালক পদে নিয়োজিত হন। তিনি অসমের খবরের কাগজ দা আসাম ট্রিবিউন, দৈনিক জন্মভুমি, আমার অসম, প্রান্তিক ও আজির অসম ইত্যাদি বিভিন্ন কাগজে ত্রিশের অধিক প্রবন্ধ লেখেন।
১৯৭৭ সনে তিনি যোরহাটে চা সংগ্রহালয় স্থাপনে মুখ্য ভুমিকা পালন করেন। তিনি যোরহাটের টোকলাই চা গবেষনা কেন্দ্রের জন্য ১০০০টি গাছের নাম সমৃদ্ধ একটি তালিকা প্রস্তুত করেন। ডিব্রুগড় বিশ্ববিদ্যালয় থেকে তাঁকে ডঃ অফ সায়েন্স উপাধি প্রদান করা হয়েছে।
অ্যাপারচার
লেন্স ওপেনিং-এর এফ-নাম্বার দ্বারা পরিমিত নিয়ন্ত্রণ। লেন্সের মধ্যে কতটা আলো ঢুকবে তা এই অ্যাপারচার নিয়ন্ত্রণ করে। ডেপথ অফ ফিল্ড ও ডিফ্র্যাকশনের উপরেও অ্যাপারচার প্রভাব বিস্তার করে –এফ-নাম্বার যত বেশি হবে, ওপেনিং যত ছোটো হবে, যত কম আলো ঢুকবে, ডেপথ অফ ফিল্ড তত বাড়বে, এবং ডিফ্র্যাকশন ব্লারও তত বাড়বে। এফ-নাম্বার কর্তৃক বিভাজিত ফোকাল লেন্থ কার্যকর অ্যাপারচার ডায়ামিটার নির্ধারণ করে।
শাটার স্পিড
শাটারের গতি (এটি অনেক সময় সেকেন্ডের বিভাগ বা মেকানিক্যাল শাটারের ক্ষেত্রে কোণ দ্বারা প্রকাশ করা হয়) নিয়ন্ত্রণ করে। এর মাধ্যমে প্রতিটি এক্সপোজারে ইমেজিং মাধ্যমটি কতক্ষণ আলোয় প্রকাশিত অবস্থায় থাকবে তা নির্ধারণ করা হয়। ইমেজ প্লেনের উপর নিক্ষিপ্ত আলোর পরিমাণ নিয়ন্ত্রণ করার জন্যও শাটার স্পিড ব্যবহার করা হয়। 'দ্রুততর' শাটার স্পিড (অর্থাৎ, কম সময়ে তোলা) আলোর পরিমাণ এবং বিষয়বস্তু বা ক্যামেরার সঞ্চালনজনিত ইমেজ ব্লারিং-এর পরিমাণও হ্রাস করে।
কালার ব্যালান্স
ডিজিট্যাল ক্যামেরায়, কালার টেম্পারেচারের জন্য বৈদ্যুতিক ক্ষতিপূরণ দিতে নির্দিষ্ট আলোর শর্ত দেওয়া থাকে। এতে সাদা আলো ইমেজিং চিপে রেজিস্টার্ড হয়ে থাকে এবং তাই ফ্রেমের রংগুলিকে স্বাভাবিক মনে হয়। মেকানিক্যাল, ফিল্ম-ভিত্তিক ক্যামেরায় এই কাজটি করে ব্যবহারকারী কর্তৃক নির্বাচিত ফিল্ম স্টক অথবা বা কালার কারেকশন ফিল্টার। এর সঙ্গে হোয়াইট ব্যালান্সের ব্যবহারের সঙ্গে সঙ্গে ছবির প্রাকৃতিক রং রেজিস্টার করতে ফটোগ্রাফারেরা হোয়াইট ব্যালান্সের চূড়ান্ত নান্দনিক প্রয়োগ ঘটাতে পারেন। যেমন নীল বস্তুর হোয়াইট ব্যালান্সিং-এর মাধ্যমে উষ্ণ কালার টেম্পারেচার পাওয়া যায়।
মিটারিং মোড
এক্সপোজারের পরিমাপ। এর ফলে ফটোগ্রাফারের ইচ্ছা মতো হাইলাইট ও শ্যাডোর ব্যবহার করা যায়। অনেক আধুনিক ক্যামেরায় মিটার আর এক্সপোজার নির্ধারণ স্বয়ংক্রিয়ভাবে হয়ে থাকে। স্বয়ংক্রিয় এক্সপোজারের আগে সঠিক এক্সপোজারটি পাওয়া যায় একটি পৃথক লাইট মিটারিং যন্ত্রের মাধ্যমে অথবা সঠিক সেটিং সম্পর্কে ফটোগ্রাফারের জ্ঞান বা অভিজ্ঞতার মাধ্যমে। আলোর পরিমাণকে ব্যবহারযোগ্য অ্যাপারচার ও শাটার স্পিডে ধরতে মিটারকে ফিল্ম বা সেন্সরের আলোক-সংবেদনশীলতার সঙ্গে খাপ খাইয়ে নিতে হয়। এটি করা হয় মিটারের মধ্যে "ফিল্ম স্পিড" বা আইএসও সেন্সিটিভিটির মাধ্যমে।
আইএসও স্পিড
প্রথাগতভাবে ফিল্ম ক্যামেরায় নির্বাচিত ফিল্মে " ফিল্ম স্পিড " বলে দিতে হত। আইএসও স্পিড ব্যবহার করা হয় আধুনিক ডিজিট্যাল ক্যামেরায়। এর মাধ্যমে স্বয়ংক্রিয়ভাবে এক্সপোজার ব্যবস্থাকে নিয়ন্ত্রণ করা যায়। আইএসও সংখ্যা বেশি হলে ফিল্মের আলোক-সংবেদনশীলতা বাড়ে, সংখ্যা কম হলে সংবেদনশীলতা কমে। আইএসও স্পিড, অ্যাপারচার ও শাটার স্পিডের সঠিক মেলবন্ধনের ফলে ছবি বেশি কালো বা বেশি উজ্জ্বল দেখায় না, ফলে সেটি কেন্দ্রীভূত মিটারের দৃষ্টিতে 'সঠিকভাবে এক্সপোজড' মনে হয়।
খান জাহান আলী সেতু
খানজাহান আলী সেতু রূপসা নদীর উপর নির্মিত একটি সেতু। এটি রূপসা সেতু নামেও পরিচিত। এই সেতুর বিশেষ বৈশিষ্ট্য হলো দুই প্রান্তে দুটি করে মোট চারটি সিড়ি রয়েছে যার সাহায্যে মূল সেতুতে উঠা যায়। প্রতিদিন প্রচুর দর্শনার্থী সেতুটি পরিদর্শন করতে আসেন।
খুলনা শহরের রূপসা থেকে ব্রিজের দূরত্ব ৪.৮০ কি.মি। এই সেতুকে খুলনা শহরের প্রবেশদ্বার বলা যায় কারণ এই সেতু খুলনার সঙ্গে দক্ষিণাঞ্চলের জেলাগুলির বিশেষত মংলা সমুদ্র বন্দরের সঙ্গে সড়ক যোগাযোগ স্থাপিত হয়েছে। সেতুটির দৈর্ঘ্য প্রায় ১.৬০ কি.মি.। সেতুটিতে পথচারী ও অযান্ত্রিক যানবাহনের জন্য বিশেষ লেন রয়েছে। বর্তমানে এটি খুলনার একটি দর্শনীয় স্থানে পরিণত হয়েছে। রাতে সেতুর উপর থেকে খুলনা শহরকে অপূর্ব সুন্দর মনে হয়। উৎসবের দিনগুলোতে এই সেতুতে তরুণ-তরুণীরা সেতুতে ভিড় করেন ও আনন্দ করেন। জাপানী সহায়তায় নির্মিত সেতুটির ভিত্তি প্রস্তর স্থাপন করেন তৎকালীন প্রধানমন্ত্রী শেখ হাসিনা এবং উদ্বোধন করেন খালেদা জিয়া।
স্টার্নাল কোণ
স্টার্নাল কোণ বা লুইসের কোণ, ম্যানুব্রিয়াম ও স্টার্নামের দেহের মধ্যবর্তী কোণ। ম্যানুব্রি-স্টার্নাল সন্ধি সেকেন্ডারি তরুণাস্থিময় সন্ধি (সিমফাইসিস)।স্টার্নাল কোণ অনুভব করা যায় এবং এর ক্লিনিক্যাল গুরুত্ব রয়েছে।
স্টার্নাল কোণ,পুরুষদের ক্ষেত্রে প্রায় ১৬২ ডিগ্রী দ্বিতীয় জোড়া বক্ষীয় তরুণাস্থি বরাবর অবস্থিত,যা দ্বিতীয় পর্শুকার সাথে যুক্ত এবং T4 ও T5 আন্তঃকশেরুকা চাকতি এর মধ্যে অবস্থিত।
কোণের অন্যান্য বৈশিষ্ট্য:
মহীচন্দ্র মিরি
মহীচন্দ্র মিরি (;) অসমের প্রথম মুখ্য বন সংরক্ষক। তিনি অসমের বন্য জীব-জন্তু সংরক্ষন করার সংকল্প নিয়েছিলেন। কাজিরাঙা জাতীয় উদ্যানের এক খর্গ বিশিষ্ট গণ্ডারের বিষয়ে তিনিই প্রথম বিশ্বকে অবগত করান। কথিত আছে যে তিনি কাজিরাঙা অরণ্যের টিলায় বসে বাইনোকুলার ও বন্দুক হাতে নিয়ে বন পর্যবেক্ষন করিতেন। তাঁর পত্নী ছিলেন প্রসিদ্ধ শিক্ষাবিদ ইন্দিরা মিরি ও তাঁর সন্তান উৎপল মিরি ও মৃণাল মিরি।
১৯২৭ সনে গুয়াহাটির কটন কলেজ থেকে পদার্থ বিজ্ঞানে স্নাতক ডিগ্রী লাভ করেন। ১৯২৯ সনে মহীচন্দ্র মিরি ও মাধব ভট্টাচার্যকে ইম্পিরিয়েল ফরেষ্ট সার্ভিসের জন্য নির্বাচন করা হয় ও রেংগুনের ফরেষ্ট কলেজে প্রশিক্ষনের জন্য পাঠানো হয়। সন্মানীয় ইম্পিরিয়েল ফরেষ্ট সার্ভিসের জন্য নির্বাচিত করা তারাই প্রথম অসমীয়া ব্যক্তি।
রেংগুনের ফরেষ্ট প্রশিক্ষন সমাপ্ত হওয়ার পর ১৯৩১ সনে তাঁকে গুয়াহাটিতে এক্সট্রা এসিসটেন্ট কনজারভেটর অফ ফরেষ্ট রুপে নিযুক্ত করা হয়। ১৯৩৪ সনে তাঁকে গোলাঘাট হেডকোয়াটারে স্থিত সেই সময়ের "Kaziranga game sanctuary"-এ বদলি করা হয়।
১৯৩২ সনে মহীচন্দ্র মিরি সোণাধর সেনাপতির জৈষ্ঠ কন্যা ইন্দিরাকে বিবাহ করেন।
যোরহাটে কর্মরত অবস্থায় কালাজ্বরে আক্রান্ত হয়ে মৃত্যুমুখে পতিত হন।
শ্বাসনালী
শ্বাসনালী বা "ট্রাকিয়া", গলবিল এবং স্বরযন্ত্রকে ফুসফুসে সংযোগকারী অংশ,যা বায়ু পরিবহন করে এবং প্রাণীর শ্বসনে সাহায্য করে।
মানুষের শ্বাসনালীর ব্যাসার্ধ প্রায় ২৫ মিলিমিটার এবং দৈর্ঘে প্রায় ১০-১৬ সেন্টিমিটার।এটি ৬ষ্ঠ গ্রীবাদেশীয় কশেরুকা বরাবর স্বরযন্ত্রের নিচে শেষ হয় এবং ৫ম±২ বক্ষীয় কশেরুকা বরাবর প্রাথমিক ব্রঙ্কাইয়ে বিভাজিত হয়।শ্বাসনালীর উপরে ক্রিকয়েড তরুণাস্থি থাকে।এটিই শ্বাসনালীর একমাত্র পরিপূর্ণ তরুণাস্থি।
শ্বাসনালীতে ১৫ থেকে ২০টি অপূর্ণ C আকৃতির তরুণাস্থির রিং রয়েছে,যা বায়ু পরিবহনের রাস্তাকে রক্ষা করে।ট্রাকিয়ালিস পেশী এই অপূর্ণ রিংগুলিকে পূর্ণতা দেয় এবং কাশির সময় একে সংকুচিত করে বায়ু নির্গমনের গতি বৃদ্ধি করে।শ্বাসনালীর পিছনে অন্ননালী রয়েছে।ট্রাকিয়ার রিঙ্গগুলিকে অ্যানুলার লিগামেন্ট ধরে রাখে।এই রিংগুলি অপূর্ণ ,যাতে এর পিছনের অন্ননালী দিয়ে খাদ্য অতিক্রম করতে পারে।খাদ্য গলাধঃকরণের সময় আলজিহ্বা স্বরযন্ত্রের মুখকে ঢেকে শ্বাসনালীতে খাবার ঢুকতে বাঁধা দেয়।
ট্রাকিয়া গবলেট কোষ সহ সিউডোস্ট্র্যাটিফাইড কলামনার এপিথেলিয়াম দ্বারা আবৃত থাকে,যা মিউকাসের প্রধান উপাদান মিউসিন উৎপন্ন করে যা বায়ু পরিবহনের পথকে আর্দ্র রাখে ও সুরক্ষা দেয়।। বিরক্তিকর কোন বস্তু ট্রাকিয়ায় ঢুকলে ঝিল্লির সূক্ষ্ম রোম কাশির উদ্রেক করে তা বাহিরে পাঠিয়ে দেয় এবং ট্রাকিয়া পরিস্কার রাখে।
মিকা রিচার্ডস
মিকা লিংকন রিচার্ডস(জন্মঃ ২৪ জুন, ১৯৮৮)একজন ইংরেজ ফুটবল ডিফেন্ডার যিনি প্রিমিয়ার লীগের দল ম্যানচেস্টার সিটি এবং ইংল্যান্ড জাতীয় ফুটবল দলের হয়ে খেলেন।
নজাবত আলী খান
সাঈদ নাজাবুত আলী খান বাহাদুর, জন্মনাম মীর ফুলওয়ারী (১৭৪৯ - মার্চ ১০, ১৭৭০) যিনি ১৭৬৬ সালে তার বড় ভাই নবাব নাজিম নাজিমুদ্দীন আলী খানের মৃত্যুর পর বাংলা-বিহার-উড়িষ্যার নবাব হিসেবে সিংহাসনে আরোহন করেন। নাজাবুত আলী খান, সাইফ উদ-দৌলা নামেই বেশি পরিচিত।
তিনি ছিলেন মুন্নী বেগম ও মীর জাফরের তৃতীয় পুত্র। সিংহাসনে আরোহনের সময় তার বয়স ছিল মাত্র ১৭ বছর। তিনি তার মায়ের তত্ত্বাবধানে সিংহাসন ত্যাগ করেন এবং ১০ই মার্চ ১৭৭০ সালে গুটিবসন্তে আক্রান্ত হয়ে মৃত্যুবরণ করেন।
নাজিমুদ্দিন আলী খানের মৃত্যুর পর নাজাবুত আলী খানের সিংহাসনে আরোহনের সময় বয়স ছিল মাত্র ১৭ বছর এবং তিনি তার মাতা মুন্নী বেগমের তত্ত্বাবধানে রাজ্য পরিচালনা করতেন। ১৭৬৬ সালের ১৯শে মে ব্রিটিশ ইস্ট ইন্ডিয়া কোম্পানি একটি চুক্তি মতে তাকে মওকুফ ৪১,৮৬,১৩১ ও ৯ আনা (১=১২ আনা), মানে ১৭,৭৮,৮৫৪ ও এক আনা নবাবের পরিবার এর জন্য এবং ২৪,০৭,২৭৭ ও ৮ আনা নিজামতের সমর্থনের জন্য দিয়েছিল।
যাদব পায়েং
যাদব পায়েং () অসমের একজন প্রকৃতিপ্রেমী। তাঁর অপর নাম মুলাই। তিনি অসমের যোরহাট জেলার কলিকামুখের নিকটবর্তী ব্রহ্মপুত্রের ঔনামুখ চাপরি নামক স্থানের এক বৃহৎ এলাকায় গাছ রোপণ করে এলাকাটিকে অরণ্যে রুপান্তরিত করেন। এই ৫৫০ হেক্টর বিস্তৃত অঞ্চলটি তাঁর সন্মানার্থে মুলাই কাঠনি নামে নামকরণ করা হয়েছে। ঔনামুখ চাপরি প্রকৃতপক্ষে ব্রহ্মপুত্র নদীর একটি বৃহৎ দ্বীপ। এর আয়তন হচ্ছে দৈর্ঘ্য প্রায় ২৭কিঃমিঃ ও প্রস্থ প্রায় ১৫কিঃমিঃ। ১৯৮০ সনে তিনি অরণ্য সৃষ্টির অভিযান আরম্ভ করেন। বর্ত্তমান অরণ্যটিতে বিভিন্ন প্রজাতির উদ্ভিদ ও প্রানী দেখতে পাওয়া যায়। এখানকার বণ্যপ্রানীর মধ্যে গণ্ডার, চিতাবাঘ, হরিন ও বিভিন্ন ধরনের পরিভ্রমী পাখি ইত্যাদি প্রধান। নতুন দিল্লিতে অবস্থিত জওহরলাল নেহেরু বিশ্ববিদ্যালয় তাঁকে ফরেষ্ট মেন অফ ইণ্ডিয়া (ভারতের বন মানব) উপাধিতে বিভূষিত করেছে।
১৯৭৯ সনে মাত্র ষোল্ল বৎসর বয়সে যাদব পায়েং বন্যায় মৃত্যু হওয়া অসংখ্য সাপ প্রত্যক্ষ প্রদর্শন করে দুঃখিত হন। ১৯৮০ গোলাঘাট বন বিভাগে ককিলামুখ থেকে ৫কিঃমিঃ দূরত্বে ঔনামুখ চাপরি নামক স্থানে ২০০ হেক্টর জমিতে বৃক্ষরোপন করার পরিকল্পনা গ্রহন করে। পাঁচ বৎসরে সম্পূর্ণ হওয়া এই প্রকল্পটিতে যাদব ছিলেন একজন অগ্রণী কর্মচারী। তিনিই অধিক বৃক্ষ রোপণ করেন। প্রকল্প শেষ হওয়ার পর অন্যান্য কর্মচারী চলে গেলও যাদব বৃক্ষ যত্নের কার্যে মনোনিবেশ করেন।
বর্ত্তমান মুলাই কাঠনিবারী নামে পরিচিত অরণ্যটিতে চিতাবাঘ, অসমের বিখ্যাত এক খর্গী গণ্ডার, ১০০ অধিক হরিন, বাদর ও বিভিন্ন প্রজাতির পাখি আছে। এখানে অবস্থিত গাছের মধ্যে বাঁশ, অর্জুন গাছ, শেগুন ও কৃষ্ণচুড়া ইত্যাদি প্রধান। ৫৫০হেক্টর অঞ্চল জুড়ে শুধু বাঁশ গাছ আছে।
প্রায় ১০০টি হাতির এক দল প্রতিবৎসর অরণ্যটিতে আসে ও প্রায় ৬মাস এখানেই থাকে। বিগত কয়েক বৎসরে হাতির দলটি ১০ বাচ্চা জন্ম দিয়েছে। ২০০৮ সনে হাতির দলটি অরণ্য থেকে প্রায় ১.৫কিঃমিঃ দূরত্বে ঔনাচাপরি নামক স্থানের সম্পত্তির অনিষ্ট করে। হাতির সন্ধান করার সময় বনবিভাগে তথ্যগুলি জানতে সক্ষম হয়।
কয়েক বৎসর পূর্বে চোরাং শিকারী অরণ্যে স্থিত গণ্ডার হত্যা করার প্রচেষ্টা করে। যাদব এই কথা জানতে পেরে বনবিভাগকে অবগত করায়। বনবিভাগে চোরাং শিকারীর বিভিন্ন অস্ত্র জব্দ করে।
যাদব পায়েং অরণ্যটি সঠিকভাবে দেখাশোনা করা ও অন্য স্থানে এইধরনের কাজ করার ইচ্ছা প্রকাশ করেছেন। ব্রহ্মপুত্র নদীর অন্যান্য দীপে বৃক্ষ রোপণ করা তাঁর অন্যতম লক্ষ্য।
যাদব তাঁর পত্নী বিনীতা পায়েং ও দুইটি পুত্র এবং এক কন্যার সহিত অরণ্যে বসবাস করেন। দুগ্ধ বিক্রি করা তাঁর একমাত্র জীবিকা। তিনি একটি সাক্ষাৎকারে বলেন যে তাঁর ১০০টি গরু ও মহিষ বাঘে বধ করেছে। কিন্তু এরজন্য তিনি মানুষকে দোষারোপ করেন। 
২০১২ সনে আয়োজিত ধরিত্রী দিবসে জওহরলাল নেহেরু বিশ্ববিদ্যালয়ের পরিবেশ বিজ্ঞান বিভাগ যাদব পায়েংকে সন্মান জানানোর জন্য একটি সভার আয়োজন করে। উক্তদিনে তিনি বিশ্ববিদ্যালয় প্রাঙ্গনে পাঁচটি বৃক্ষ রোপণ করেন। বিশ্ববিদ্যালয়ে আয়োজিত এক প্রশ্নোত্তর অনুষ্ঠানে তিনি তাঁর অভিজ্ঞতার কথা বর্ননা করেন। উক্ত অনুষ্ঠানে তাঁকে ফরেষ্ট মেন অফ ইণ্ডিয়া আখ্যা দেওয়া হয়।
২০০৮ গ্রীষ্মকালীন অলিম্পিকে দৌড়বাজী – পুরুষদের হাতুড়ি ছোঁড়া
২০০৮ অলিম্পিক গেমসে পুরুষদের হাতুড়ি ছোঁড়া প্রতিযোগিতা আগস্টের ১৫ (যোগ্যতানির্ণায়ক পর্ব) ও ১৭ (ফাইনাল) তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল (A মান) এবং (B মান)।
প্রতিযোগিতার সময় বেলারুসের ভাদিম দেভ্যাতোভস্কি ও ইভান সিখান যথাক্রমে রূপো ও ব্রোঞ্জ পদক লাভ করলেও ডোপ টেস্টে রক্তে অস্বাভাবিক মাত্রায় টেস্টোস্টেরন পাওয়া যাওয়ায় ২০০৮ সালের ডিসেম্বর মাসে তাঁদের এই পদক কেড়ে নেওয়া হয়। পরিবর্তে এই পদক দুটি দেওয়া হয় যথাক্রমে হাঙ্গেরির ক্রিশ্চিয়ান পার্স ও জাপানের কোজি মুরোফুশিকে। সিখান পরে ঘোষণা করেন যে তিনি দেভ্যাতোভস্কির সাথে যুগ্ম ভাবে আইওসির সিদ্ধান্তের বিরুদ্ধে আপিল করার পরিকল্পনা করছেন। শেষ পর্যন্ত ২০১০-এর জুনে ক্রীড়া সালিশি আদালত (Court of Arbitration for Sport) সিদ্ধান্তে আসে চীনা মেডিক্যাল ল্যাবের ভুল হয়েছিল। সুতরাং ঐ দুই বেলারুশিয়ানের পদক ফিরিয়ে দেওয়ার আদেশ দেওয়া হয়।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
ন্যূনতম যোগ্যতার মাপকাঠি: ন্যূনতম ৭৮.০০ মিটার (Q) বা সেরা ১২জন (q) ফাইনালে যাবে।
আগস্টের ১৭ তারিখ ফাইনাল অনুষ্ঠিত হয়। তিন রাউন্ডের পর ক্রমানুসারে প্রথম আটজন ফাইনালের জন্য নির্বাচিত হন; সেখানে আরও তিন বার ছুঁড়ে তাঁরা পদকের দাবীদার নির্ধারণ করেন।
সুপারমুন
সুপারমুন চাঁদের একটি দশা বা অবস্থা, চাঁদ যখন পৃথিবীর খুব কাছে অবস্থান করে তখন চাঁদকে পৃথিবী থেকে তুলনামূলকভাবে অনেক বড় আর উজ্জ্বল দেখায়। পূর্ণ গোলাকার চাঁদের এই অবস্থাকে সুপারমুন বলা হয়। সুপারমুনের কোন প্রচলিত বাংলা নেই। এটাকে অনেকে অতিকায় চাঁদ বলে থাকেন। পৃথিবী-চন্দ্র-সূর্য সিস্টেমে অতিকায় চাঁদের টেকনিক্যাল নাম হচ্ছে perigee-syzygy'। সুপারমুন শব্দটার উৎপত্তি আধুনিক জ্যোতিশাস্ত্রে, জ্যোতির্বিদ্যার সঙ্গে এর কোন যোগসূত্র নেই। চন্দ্র, সূর্য, অবস্থানের কারণে পৃথিবীতে জোয়ার ভাঁটা হয়। সুপারমুনের কারণে পৃথিবীতে ভূমিকম্প ও আগ্নেয়গিরির অগ্ন্যুৎপাতের মত প্রাকৃতিক দূর্যোগ সংঘটিত হওয়ার সম্ভাবনা থাকে। কিন্তু এখনওপর্যন্ত এই ধরণের কোন দূর্যোগের সংবাদ পাওয়া যায় নাই।
১৯৯৩ সালের সুপারমুন সাধারণ চাঁদ থেকে ২০ গুণ অধিক উজ্জ্বল এবং ১৫ গুণ বড় ছিলো। পৃথিবী থেকে সুপারমুন বা অতিকায় চাঁদ সর্বশেষ দেখা গেছে ২৮ সেপ্টেম্বর ২০১৫। চাঁদের সুপারমুনের বিপরীত দশা মাইক্রোমুন যা টেকনিক্যালি apogee-syzygy নামে পরিচিত। সুপারমুনের রাতে জ্যোছনায় পৃথিবী প্লাবিত হয়। অন্যদিকে মাইক্রোমুনে পৃথিবী থাকে অন্যান্য অন্ধকারাচ্ছন্ন রাতের মত। তাই মাইক্রোমুন সুপারমুনের মত এত পরিচিতি পায়নি।
সাম্প্রতিকতম সুপারমুন ১৪ নভেম্বর , ২০১৬ দিকে ঘটেছে, ২৬ জানুয়ারী, ১৯৪৮ সাল থেকে পৃথিবীর সবচেয়ে নিকটতম সুপারমুন। সুপারমুন আবার আগামী ২৫ নভেম্বর, ২০৩৪ দিকে দেখা যাবে।
সুপারমুনের ১-২ সপ্তাহের মধ্যে সংঘটিত হয়েছে কয়েকটি প্রাকৃতিক দূর্যোগ। যেমন ২০১১ সালের তোহোকু ভূমিকম্প ও সুনামি এবং ২০০৪ সালের ভারত মহাসাগরের ভূমিকম্প ও সুনামি। কিন্তু বড় ভূমিকম্পগুলোর সাথে সুপারমুনের কোন সম্পর্ক খূঁজে পাওয়া যায় নাই।
শাহরোখ (দ্ব্যর্থতা নিরসন)
শাহরোখ বা শাহরুখ উল্লেখ করতে পারে:
মণিরাম দেওয়ান
মণিরাম দেওয়ান (; ) উন্নিশ শতিকার অসমের একজন মহৎ ব্যক্তি। তিনি অসমে সর্বপ্রথম চা-বাগান স্থাপন করেন। বৃটিশের বিরুদ্ধে বিদ্রোহের পরিকল্পনার জন্য ১৮৫৭ সালে তাঁকে ফাঁসী দেওয়া হয়।
১৮০৬ সালে অসমের শিবসাগর জেলার চারিং নামক স্থানে মণিরাম দেওয়ানের জন্ম হয়। তাঁর পিতার নাম মুক্তিয়ার রামদত্ত ও মাতার নাম কৌশ্যলা।
১৮২৮ সালে অসমের পলিটিকেল এজেন্ট কেপ্টেইন নিউভিল ইংরেজের অধীনে মণিরামকে রেভিনিউ সিরস্তাদার ও তহসিলদার পদে নিযুক্তি করেন। ১৮৩৩ সন থেকে ১৮৩৭ সন পর্যন্ত তিনি পুরন্দর সিংহের অধীনে বরভাণ্ডার বরুয়া পদে নিযুক্ত ছিলেন। পুরন্দর সিংহ রাজ্য হারানোর পর তিনি শিবসাগর জেলার চেরেকাপার, মেটেকা ও কোয়রপুর ইত্যাদি মৌজার মৌজাদার পদে নিযুক্ত হন। ১৮৩৯ সালে তিনি মৌজাদারের পদ ছেড়ে অসম টি কম্পানীতে যোগদান করেন। ১৮৪৫ সালে কম্পানীর চাকরি ছেড়ে তিনি যোরহাটের সেনিমরা ও শিবসাগর জেলার চিংলৌ অঞ্চলে নিজস্ব দুইটি চা-বাগান স্থাপন করেন।
১৮৫২ সালে পুরন্দর সিংহের পুত্র চারিংরাজা কামেশ্বর সিংহের মৃত্যুর পর তাঁর নাবালক পুত্র কন্দর্পেশ্বর সিংহ চারিংরাজ্যের রাজা হয়। নাবালক রাজার পক্ষ হয়ে মণিরাম সেইসময় চারিংরাজ্য পরিচালনা করেন। ১৮৫৭ সালের শেষের দিকে চারিংরাজ্যের রাজা কন্দর্পেশ্বরকে উজনি অসমের রাজা বানানোর অনুরোধে তিনি তৎকালীন বৃটিশের রাজধানী কলকাতায় গমন করেন। সেই সময়ের সিপাহী বিদ্রোহের কথা জানতে পেয়ে তিনি বৃটিশের বিরুদ্ধে বিদ্রোহ আরম্ভ করার জন্য কলকাতা থেকে একটি পত্র কন্দর্পেশ্বরকে প্রেরন করেন। কিন্তু পত্রটি বৃটিশ পুলিশকর্মী হরনাথ দারোগার হাতে গিয়ে পৌছায়। পত্রটির দ্বারা মণিরাম দেওয়ান বৃটিশের বিরুদ্ধে বিদ্রোহ করার পরিকল্পনা প্রমানিত হয় ও তাঁকে কলকাতায় বন্দী করা হয়। অবশেষে যোরহাটের আদালতে বিচার করা হ্য় ও ১৮৫৮ সালের ২৬ ফেব্রুয়ারি তারিখে জনসমক্ষে তাঁকে ফাঁসী দেওয়া হয়।
ক্লোরোফরম
ক্লোরোফরম একটি অজৈব যৌগ, এর রাসায়নিক সংকেত CHCl। ক্লোরোফরম একটি হ্যালোমিথেন যা চারটি ক্লোরোমিথেনের একটি। এটি বর্ণহীন, মিষ্টি গন্ধযুক্ত, ঘন তরল যা বিষাক্ত বলে গণ্য। PTFE এর কাঁচামাল এবং রেফ্রিজারেন্ট হিসেবে প্রতিবছর কয়েক মিলিয়ন ক্লোরোফরম উৎপাদন করা হয়।
ক্লোরোফরমের বহুমাত্রিক প্রাকৃতিক উৎস আছে। জৈব মাধ্যম এবং প্রাকৃতিক উভয় মাধ্যমে থেকে ক্লোরোফরম সংশ্লেষণ করা যায়। বায়ুমন্ডলীয় ক্লোরোফুরমের ৯০% ভাগ প্রাকৃতিক উৎস থেকে সংগ্রহ করা হয়।
বাদামী সামুদ্রিক শৈবাল (ল্যামিনেরিয়া ডিজিটাটা, ল্যামিনেরিয়া স্যাকারিনা, ফিউকাস সেররাটাস, পেলভেটিয়া ক্যানালিকুলাটা, এসকোফাইলাম নোডোসাম) এবং লাল শৈবাল (জাইগারটিনা স্টেল্লাটা, কোরাল্লিনা অফিসিনালিস, পলিসোফিনিয়া লেনোসা) এবং সবুজ শৈবাল (আলভা ল্যাকটুয়া, ক্লাডোফোরা আলবিদা) ক্লোরোফরম তৈরী করে।
শিল্প কারখানায় ক্লোরিন এবং ক্লোরোমিথেন অথবা মিথেনের মিশ্রণকে একত্রে উত্তপ্ত করে ক্লোরোফরম উৎপাদন করা হয়। ৪০০-৫০০ °C তাপমাত্রায় মুক্ত মূলক হ্যালোজিনেশান সংঘটিত হয়। যুগপৎ বিক্রিয়ার মাধ্যমে আরো কিছু ক্লোরিনেটেড যৌগ উৎপন্ন হয়।
ক্লোরোফরম অতিরিক্ত ক্লোরিণের সাথে বিক্রিয়া করে কার্বন টেট্রাক্লোরাইড(CCl) তৈরী করেঃ
এই প্রক্রিয়ায় চারটি ক্লোরোমিথেন উৎপন্ন হয়, ক্লোরোমিথেন, ডাইক্লোরোমিথেন, ক্লোরোফরম এবং কার্বন টেট্রাক্লোরাইড যা পাতনের মাধ্যমে পৃথক করা হয়।
আজকের দিনে ক্লোরোফরমের প্রধান ব্যবহার হচ্ছে ক্লোরোডাইফ্লুরোমিথেন উৎপাদন যা টেট্রাফ্লুরোইথিলিন এর কাঁচামাল হিসেবে ব্যবহৃত হয়। 
এন্টিমনি পেন্টাফ্লুরাইড প্রভাবকের উপস্থিতিতে ক্লোরোফরম 2 HF(হাইড্রোজেন ফ্লুরাইড) এর সাথে বিক্রিয়া করে ক্লোরোডাইফ্লুরোমিথেন উৎপাদন করে যা পরে টেট্রাফ্লুরোইথিলিনে রুপান্তর করা হয়। টেট্রাফ্লুরোইথিলিন থেকে টেফলন তৈরী হয়।
মাধবদেব
মাধবদেব বা মহাপুরুষ মাধবদেব (; ) অসমের নববৈষ্ণব ধর্মের অন্যতম প্রচারক ছিলেন। তিনি মহাপুরুষ শ্রীমন্ত শঙ্করদেবের অন্যতম শিষ্য । গুরুভক্তির জন্য তিনি বিখ্যাত । তাঁকে শংকরদেবের উত্তরাধিকারী হিসেবে গন্য করা হয়। মাধবদেব বৈরাগী ছিলেন যদিও জীবনের প্রতি তিনি বিমুখী ছিলেননা। জীবনের প্রতি আস্থা ছিল ও সমগ্র জীবন জ্ঞানাম্বেষনে অতিবাহিত করার জন্য প্রচেষ্টা করেন। তিনি তার শিষ্যকে কৃষি বা বানিজ্যে সাবলম্বী হওয়ার জন্য উপদেশ দিয়েছিলেন। তিনি কোচ রাজার অনুরোধে সাহিত্য ও ধর্ম চর্চা করেন। নামঘোষা ও ভক্তিরত্নাবলী মাধবদেবের অনুপম সৃষ্টি। 
১৪৮৯ সালে অসমের নারায়নপুর নামক স্থানের লেটেকু পুকুর পারে মাধবদেবের জন্ম হয়েছিল। তাঁর পিতার নাম বরকনাগরি (গোবিন্দগিরি ভূঞা) । তিনি হরিভূঞার বংশধর ছিলেন। কছারিদের উপদ্রব সহ্য করিতে না পেরে গোবিন্দগিরি ভূঞা নিজ পত্নি মনোরমা সহ ব্রহ্মপুত্র নদীর উত্তর পাড়ে এসে আশ্রয় নেন। দুর্ভাগ্যবশতঃ তাদের সব সম্পত্তি চুরি হয়। এই অসহায় অবস্থায় অসমের উজির হরিশিঙা গিরি তাঁদেরকে নিজ গৃহে আশ্রয় দেন। হরিশিঙা গিরির গৃহে মাধবদেবের জন্ম হয়। মাধবদেবের ভাতৃর নাম দামোদর ও বোনের নাম উর্বশী। উর্বশীর স্বামীর নাম রামদাস।
মহাপুরুষ শংকরদেবের সান্নিধ্যে আসার পূর্বে মাধবদেব শাক্ত ধর্মের অনুসারী ছিলেন। একবার মাধবদেবের মাতা অসুস্থ হন। মাধবদেব মায়ের আরোগ্য কামনা করে দেবীকে ১জোড়া ছাগল বলি দেওয়ার মনস্থ করেন। মায়ের আরোগ্য লাভের পর তিনি নিজ পত্নীর বোনকে ছাগল আনার জন্য আদেশ করেন। কিন্তু তার পত্নীর বোন (শ্যালিকা) বলীপ্রথার বিরোধিতা করে বললেন, "বলীপ্রথা অপ্রয়োজনীয় বিধান, এর কোন সুফল নাই"। তিনি মাধবদেবকে মহাপুরুষ শংকরদেবের শরণ নেওয়ার জন্য উপদেশ দেন। বলীপ্রথা সমন্ধে শংকরদেব ও মাধবদেবের সহিত যুক্তি তর্কের সৃষ্টি হয়। অবশেষে মহাপুরুষ শ্রীমন্ত শংকরদেবের যুক্তি তর্কে মাধবদেব নিজের ভুল উপলব্ধি করেন ও শংকরদেবের প্রবর্তিত নববৈষ্ণব ধর্মের দীক্ষা নেন। দীক্ষা নিয়ে তিনি শংকরদেবের সহিত মিলিতভাবে নববৈষ্ণব ধর্ম প্রচারে ব্রতী হন। শংকরদেব ও মাধবদেবের এই মহান মিলনকে মনি-কাঞ্চন যোগ বলা হয়।
মহাপুরুষ শ্রীমন্ত মাধবদেব একাধিক বরগীত, ভটিমা, নাট(ঝুমুরা) রচনা করেছেন। প্রবাদমতে তিনি ২৪০টি বরগীত রচনা করেছিলেন কিন্তু বর্ত্তমানে ১৮০টি গীত উপলদ্ধ। অবশ্যে এখানে কয়েকটি অঙ্কীয়া নাটের গীত সন্নিবিশ্ট করা হয়েছে। তিনি তাঁর জীবনকালে সর্বমোট ১৫৭টি বরগীত রচনা করেছেন। তিনি রচনা করা একটি উল্লেখযোগ্য বরগীত হল: তেজরে কমলাপতি।
ফিল্মফেয়ার শ্রেষ্ঠ অভিনেতা পুরস্কার
ফিল্মফেয়ার শ্রেষ্ঠ অভিনেতা পুরস্কার হল ভারতের চলচ্চিত্রে কেন্দ্রীয় চরিত্রে অভিনেতার অবদানের স্বীকৃতি হিসেবে ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৫৪ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। দিলীপ কুমার ও শাহরুখ খান সর্বাধিক আটবার এই বিভাগে পুরস্কার লাভ করেন। ২০১৭ সালের জানুয়ারিতে ঋষি কাপুর স্বীকার করেন ১৯৭৩ সালে তিনি ৩০,০০০ রুপীর বিনিময়ে ফিল্মফেয়ার শ্রেষ্ঠ অভিনেতার পুরস্কার ক্রয় করে ছিলেন এবং এজন্য তিনি লজ্জিত।
গাঢ় বর্ণ বিজয়ী নির্দেশ করে।
ক্রোমাটিন
ক্রোমাটিন ডিএনএ ও প্রোটিনের মিশ্রন বা সংযুক্তি যা কোষের নিউক্লিয়াসের অভ্যন্তরস্থ উপাদান। ইউক্যারিওটিক কোষের নিউক্লিয়াসে ডিএনএ বিভিন্ন সংখ্যক ক্রোমোজোমে বিন্যস্ত থাকে। যেমন মানুষের ডিএনএ ২৩ জোড়া ক্রোমোজোমে বিন্যস্ত। প্রত্যেকটি ক্রোমোজোম একটি একক, দীর্ঘ, ও রৈখিক ডিএনএ অণু নিয়ে গঠিত যার সাথে বিভিন্ন প্রোটিন যুক্ত থেকে দীর্ঘ ডিএনএটিকে ঘনবিন্যস্ত করে। ডিএনএ এবং প্রোটিনের এই সহবস্থানের ফলে গঠিত কাঠামোই ক্রোমাটিন। প্রোটিনগুলোর মধ্যে অন্যতম হচ্ছে হিস্টোন প্রোটিন। ক্রোমাটিনে সাধারণত পাঁচ প্রকার হিস্টোন প্রোটিন পাওয়া যায়, যথা- এইচ১(H1), এইচ২এ(H2A), এইচ২বি(H2B), এইচ৩(H3), এইচ৪(H4)। এছাড়া রয়েছে বিভিন্ন রকমের নন-হিস্টোন ক্রোমোজোমাল প্রোটিন। ক্রোমাটিন দীর্ঘ ডিএনএকে ঘনবিন্যস্ত করে ক্ষুদ্র কোষের জন্য উপযুক্ত করা সহ ডিএনএ রেপ্লিকেশন, ডিএনএ রিপেয়ার, জিন অভিব্যক্তি, কোষ বিভাজনের মত কাজে অংশগ্রহন করে। ক্রোমাটিন শুধু ইউক্যারিওটিক কোষেই পাওয়া যায়, প্রোক্যারিওটিক কোষে এর পরিবর্তে পাওয়া যায় জিনোফোর।
ফিল্মফেয়ার শ্রেষ্ঠ নারী অভিষেক পুরস্কার
ফিল্মফেয়ার শ্রেষ্ঠ নারী অভিষেক পুরস্কার হল ভারতের চলচ্চিত্রের নবাগত অভিনেত্রীদের জন্য ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৮৯ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। ১৯৮৯ সালে প্রদত্ত প্রথমবার এই পুরস্কার লাভ করেন জুহি চাওলা।
শ্রেষ্ঠ নবাগত অভিনেতা বিভাগে ফিল্মফেয়ার পুরস্কার
ফিল্মফেয়ার শ্রেষ্ঠ পুরুষ অভিষেক পুরস্কার হল ভারতের চলচ্চিত্রের নবাগত অভিনেতাদের জন্য ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৮৯ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। ১৯৯০ সালে সুরজ বারজাত্যা পরিচালক হিসেবে এই পুরস্কার লাভ করেন। ২০০৮ সালে ইমরান খান ও ফারহান আখতার যৌথভাবে এই পুরস্কার লাভ করেন।
ভিনসেন্ট কোম্পানি
ভিনসেন্ট জোয়ান মপয় কোম্পানি (জন্মঃ ১০ এপ্রিল, ১৯৮৬) একজন বেলজিয়াম ফুটবল ডিফেন্ডার যিনি প্রিমিয়ার লীগের দল ম্যানচেস্টার সিটি এবং বেলজিয়াম জাতীয় ফুটবল দল জাতীয় ফুটবল দলের হয়ে খেলেন। তিনি ম্যানচেস্টার সিটি এবং বেলজিয়াম জাতীয় ফুটবল দল উভয় দলের অধিনায়ক।
জয়ন্ত তালুকদার
জয়ন্ত তালুকদার () একজন ভারতীয় তীরন্দাজ ইংরেজিতে আর্চারী। ২০১২ সনের লন্ডন অলিম্পিকে তিনি ছিলেন একমাত্র নির্বাচিত ভারতীয় পুরুষ তীরন্দাজ ।
১৯৮৬ সনের ২মার্চ তারিখে অসমের গুয়াহাটি মহানগরে জয়ন্ত তালুকদারের জন্ম হয়। তাঁর পিতার নাম রঞ্জন তালুকদার। তিনি মাতা-পিতার কনিষ্ঠতম সন্তান।
গুয়াহাটিতে অনুষ্ঠিত এক প্রতিভা সন্ধানী পরীক্ষায় জয়ন্ত তালুকদার নিজের প্রতিভা ও যোগ্যতার প্রমান দেওয়ার পর তিনি প্রশিক্ষণ শিবিরে আমন্ত্রন পান। এর পূর্বে তিনি ক্রিয়াবিধের সঙ্গে পরিচিত ছিলেননা। এই সুবিধা লাভ করে ২০০০সনে ১৪ বৎসরের জয়ন্ত তালুকদার জামসেদপুরের টাটা আর্সেরী একাডেমীতে যোগদান করেন। সেখানে ভারতের বিভিন্ন স্থান থেকে যোগদান করা ৫০জন প্রশিক্ষার্থীর মধ্যে তিনি শীর্ষস্থান অর্জন করেন। তার কিছুদিন পর তিনি রাষ্ট্রীয় জুনিয়র আর্চেরী দলে স্থান লাভ করেন।
২০০৫ সনে পঞ্চবিংশতিতম সিনয়র রাষ্ট্রীয় চেম্পিয়নশিপে ১৮ বৎসরের জয়ন্ত তালুকদার সকল শীর্ষস্থানীয় খেলোয়াড়দের পরাস্ত করে। ও সিনিয়র রাষ্ট্রীয় খিতাপ অর্জন এবং রাষ্ট্রীয় রেংকিঙ-এ শীর্ষস্থান লাভ করে।
আন্তঃরাষ্ট্রীয় আর্চেরীতে তিনি প্রথম আত্মপ্রকাশ করেন ২০০৩ সনের য়েংগনে অনুষ্ঠিত এশিয়ান চেম্পিয়ানশিপে। ২০০৪ সনে জুনিয়র বিশ্ব আর্চেরী চেম্পিয়ানশ্বিপে ভারতীয় দল রুপক পদক লাভ করে। তিনি ভারতীয় দলের মধ্যে সার্বাধিক স্কোর অর্জন করে ও বিশ্ব আর্চেরী চেম্পিয়ানশ্বিপে এই প্রথমবার ভারতীয় দল পদক লাভ করে। তাঁর ক্রীড়াজীবনের উচ্চতম সাফল্য হচ্ছে ২০০৬ ও ২০০৯ সনে ক্রয়েসিয়ার পরেক শহরে অনুষ্ঠিত বিশ্বকাপে লাভ করা স্বর্ণপদক। এই প্রতিযোগীতায় স্বর্ণপদক লাভ করা তিনিই প্রথম ভারতীয় তীরন্দাজ বা ধনুর্বিদ।
জয়ন্ত তালুকদারের সফলতাকে স্বীকৃতি দিয়ে ভারত সরকার ২০০৭ সনের ২৯ আগষ্ট তারিখে তাঁকে অর্জুন পুরষ্কার প্রদান করে।
সিনকোনা
সিনকোনা যা সাধারণভাবে কুইনা নামে পরিচিত, রুবিয়াসিয়াসি পরিবারের একটি গোত্র যার ২৫ টি প্রজাতি সনাক্ত করা হয়েছে, আদিনিবাস দক্ষিণ আমেরিকার পশ্চিমাংশে অবস্থিত আন্দিজ জঙ্গলে। সামান্য কিছু প্রজাতি মধ্য আমেরিকা, জ্যামাইকা, ফরাসি পলিনেশিয়া, সুলাওয়েসি, দক্ষিণ আটলান্টিক মহাসাগরে অবস্থিত সেন্ট হেলেনা এবন নিরক্ষীয় আফ্রিকার উপকূলে সাঁও টোমে এন্ড পিন্সিপেতে প্রাকৃতিক ভাবে জন্মে। কুইনিনের অল্প কিছু প্রজাতির ঔষধি গুণ আছে। এই সকল গাছের বাকল থেকে কুইনিন এবং অন্যান্য যৌগ আহরণ করা হয়।
বিজ্ঞানী ক্যারোলাস লিনিয়াস ১৭৪২ সালে পেরুর সেই সময়কার ভাইরয়ের পত্নী কাউন্টেস অফ সিনকোন এর নামানুসারে এই বৃক্ষের নামকরণ করেন। যদিও কয়েক শতাব্দী ধরে মানুষ এই গাছের ছালের বাকলের উপকারীতার কথা অবগত ছিলো। সিনকোনা গাছ ইকুয়েডর এবং পেরুর জাতীয় বৃক্ষ।
সিনকোনা গাছ ৫-১৫ মিটার (১৬-৪৯ ফুট) উঁচু হয়। পাতা বিপরীতমুখী, ১০-৪০ সে.মি. লম্বা। ফুল সাদা, গোলাপী বা লাল বর্ণের হয়। ছোট ক্যাপস্যুলের মত ফলের মধ্যে অনেকগুলো বীজ থাকে।
সিনকোনা গাছে ঔষধি গুণ আবিষ্কার করে পেরু, বলিভিয়া ও ইকুয়েডর অঞ্চলের কুইচুয়া সম্প্রদায়ের মানুষ। নিম্ন তাপমাত্রায় কম্পন থেকে রক্ষা পেতে তারা দীর্ঘকাল ধরে এই গাছের চাষ করে। ম্যালেরিয়া জ্বরে তীব্র কাঁপুনি দিয়ে জ্বর আসে। এই কাঁপুনি নিরাময়ে তারা সিনকোনা গাছের পাতা ব্যবহার করতো। জেসুইট মিশনারীগণ সিনকোনা গাছ প্রথম ইউরোপে নিয়ে আসে।
লেপিডোপ্টেরা প্রজাতির কিছু লার্ভা সিনকোনা গাছ থেকে খাবার হিসেবে ব্যবহার করে।
সিনকোনা গণের বিভিন্ন গাছের ছাল বিভিন্ন ধরণের অ্যালক্যালয়েডের উৎস হিসেবে কাজ করে। এর মধ্যে সবথেকে পরিচিত রূপ হচ্ছে কুইনিন। একটি এন্টিপাইরেটি (জ্বরনাশক) উপাদান যা বিশেষ করে ম্যালেরিয়া চিকিৎসায় ব্যবহার করা হয়। সিনকোনা অ্যালক্যালয়েডসে থাকেঃ
অজৈব রসায়নে অসম্পৃক্ত সংশ্লেষনে এগুলোকে অজৈব প্রভাবক হিসেবে ব্যবহার করা হয়।
অ্যালক্যালয়েডের পাশাপাশি অনেক সিনকোনা গাছের বাকলে সিনকোট্যানিক এসিড পাওয়া যায়, একটি বিশেষ ধরণের ট্যানিন, যা জারণের মাধ্যমে দ্রুত গাঢ় বর্ণের ফ্লোবাফেনে রুপান্তরিত হয়, যা লাল সিনকোনিক নামে পরিচিত, সিনকোনো-ফুলভিক এসিড অথবা সিনকোনা লাল নামেও ডাকা হয়।
উদ্ভিদবিজ্ঞানীদের মতে ৩১ প্রজাতির সিনকোনা গাছ পাওয়া যায়। কিন্তু সংকরায়নের মাধ্যমে এর প্রজাতি সংখ্যা বৃদ্ধি করা সম্ভব।
("সিনকোনা রোবুস্টা" বিভিন্ন সংকর সুকিরুব্রার সংকর।
শ্রীপতি
শ্রীপতি (১০১৯-১০৬৬) একজন ভারতীয় গণিতবিদ ও জ্যোতির্বিজ্ঞানী।‘ধীকোটি’ নামে একটি করণ গ্রন্থও তিনি রচনা করেছিলেন ১০৩৯ সালে। এই গ্রন্থটির বিষয়বস্তু মূলত জ্যোতির্বিজ্ঞান। সূর্যগ্রহণ ও চন্দ্রগ্রহণ নিয়ে কুড়িটি স্তবকে লেখা।জ্যোতির্বিজ্ঞান নিয়ে লেখা তাঁর আরেকখানি গ্রন্থ ‘ধ্রুব মানস’১০৫৬ সালে। ১০৫ টি স্তবকে লেখা গ্রন্থের আলোচ্য বিষয়গুলি হল, গ্রহাদির ভুজাংশ (longitude) নির্ণয় প্রণালী, চন্দ্রকলা (lans), গ্রহণ, গ্রহাদির সংক্রমণকাল (transit) ইত্যাদি।এছাড়া তিনি জ্যোতিষরত্নমালা, সিদ্ধান্তশেখর নামেও জ্যোতির্বিজ্ঞান এবং গনিতের উপর বই লেখেন। তিনি শ্রীধর আচার্যের কাজের উপর নির্ভর করে ‘গনিততিলক’ নামে ১২৫ স্তবকের একটি অসম্পূর্ণ পুস্তক রচনা করেন ।
শ্রীপতির আবির্ভাব কাল সম্ভবত ১০১৯ সালে। মতান্তরে দশম শতাব্দীর শেষ ভাগে (991 খ্রিস্টাব্দ)।তাঁর পিতার নাম ছিল নাগদেব বা নামদেব। পিতামহের নাম ছিল কেশব। কাশ্যপ গোত্রীয় পন্ডিতের জন্মভূমি ছিল মহারাষ্ট্রের রোহিনীখন্ড। শ্রীপতি ছিলেন লল্লর অনুসারী। তাঁর রচিত গ্রন্থগুলির মধ্যে উল্লেখযোগ্য ‘জ্যোতিষ রত্নমালা’ এবং সিদ্ধান্ত শেখর’। ‘ধীকোটি’ নামে একটি করণ গ্রন্থও তিনি রচনা করেছিলেন। এই গ্রন্থটির বিষয়বস্তু মূলত জ্যোতির্বিজ্ঞান। সূর্য ও চন্দ্রগ্রহণ নিয়ে কুড়িটি স্তবকে লেখা। জ্যোতির্বিজ্ঞান নিয়ে লেখা তাঁর আরেকখানি গ্রন্থ ‘ধ্রুব মানস’। ১০৫ টি স্তবকে লেখা গ্রন্থের আলোচ্য বিষয়গুলি হল, গ্রহাদির ভুজাংশ (longitude) নির্ণয় প্রণালী, চন্দ্রকলা (lans), গ্রহণ, গ্রহাদির সংক্রমণকাল (transit) ইত্যাদি।শ্রীপতিকে ১১ শতকের সব থেকে সফল ভারতীয় গণিতবিদ হিসেবে ভাবা হয়।
Śrīpatipaddhatiḥ http://openlibrary.org/b/OL3148702M/Śrīpatipaddhatih
O'Connor, John J.; Robertson, Edmund F., "Śrīpati", MacTutor History of Mathematics archive, University of St Andrews.
গিলবার্টসন সাংমা
গিলবার্টসন সাংমা অসমের প্রসিদ্ধ ফুটবল খেলোয়াড়। 
১৯৫২ সালে অসমের ডিব্রুগড়ে গিলবার্টসন সাংমার জন্ম হয়। তিনি শৈশবকাল থেকেই ফুটবলের প্রতি আকৃষ্ট ছিলেন।
দশম শ্রেনীর শিক্ষা সমাপ্ত করে ১৯৭১ সালে পুলিস কনস্টেবল হিসেবে প্রথম কর্মজীবন আরম্ভ করেন। এই সময়ে তিন অসম পুলিসের ফুটবল দলে যোগদান করে জনপ্রিয় হয়ে উঠেন। তিনি ১৯৭২ সন থেকে ১৯৮২ সন পর্যন্ত অসম পুলিস ফুটবল দলের অধিনায়কের দ্বায়িত্ব পালন করেন। 
১৯৭৩ সনে কেরেলের কোচিনে অনুষ্ঠিত ফুটবল টুর্নামেন্টে তিনি রাজ্যিক দলকে প্রতিনিধিত্ব করার সুযোগ পান। পরবর্ত্তী সময়ে ১৯৭৩ সন থেকে ১৯৮২ সন পর্যন্ত সর্বমোট সাতবার সিনিয়র রাষ্ট্রীয় ফুটবল প্রতিযোগীতায় অসমকে প্রতিনিধিত্ব করেন। তিনি ১৯৭৬ সন থেকে ১৯৭৮ সন পর্যন্ত রাজ্যিক দলের অধিনায়কের দায়িত্ব নেন। 
তিনি অসম পুলিসের পক্ষ হয়ে বরদলৈ ট্রফী, এ.টি.পি.এ শ্বিন্ড, কেপ্টেইন এন.এম.গুপ্তা ট্রফি লাভ করেন। ১৯৮১ সনে তিনি সন্তোষ ট্রফীর চেম্পিয়ন হন। 
১৯৭৫ সনে গিলবার্টনসন সাংমা ইন্দোনেশিয়া ও মালয়েশিয়ায় অনুষ্ঠিত প্রদর্শনীমূলক খেলায় ভারতের প্রতিনিধিত্ব করেন।
১৯৮৫ সনে গিলবার্টসন সাংমা যোরহাটে নাগাল্যান্ড পুলিশের বিরুদ্ধে ফুটবল খেলায় অংশগ্রহন করেন। এটিই ছিল তাঁর জীবনের শেষ ফুটবল খেলা।
মরিয়ম মির্জাখানি
মরিয়ম মির্জাখানি (‎; ; ৩ মে ১৯৭৭ - ১৪ জুলাই ২০১৭) ছিলেন একজন ইরানি গণিতবিদ। ২০১৪ সালে তিনি প্রথম নারী এবং ইরানি হিসেবে গণিতের সর্বোচ্চ সম্মানজনক পুরষ্কার ফিল্ডস পদক জয় লাভ করেন।তার বক্র পৃষ্ঠের প্রতিসাম্যের"(symmetry of curved surfaces)"উপর কাজটি পুরষ্কার কমিটি উদাহৃত করে। তার গবেষণার বিষয়ের মধ্যে আরও অন্তর্ভুক্ত রয়েছে টাইকমুলার থিওরি, হাইপারবলিক জ্যামিতি,এরডিক তত্ত্ব, সিম্পলেকটিক জ্যামিতি। ২০০৮ সালের পহেলা সেপ্টেম্বর থেকে তিনি স্টেনফোর্ড বিশ্ববিদ্যালয়ে গণিতের অধ্যাপক হিসেবে কাজ করছেন।
তিনি শরিফ ইউনিভার্সিটি অব টেকনোলজি থেকে ১৯৯৯ সালে গণিতে বিএসসি ডিগ্রি লাভ করেন এবং ২০০৪ সালে হার্ভার্ড বিশ্ববিদ্যালয় থেকে পিএইচডি ডিগ্রি অর্জন করেন। তার পিএইচডি উপদেষ্টা ছিলেন ফিল্ডস পদক জয়ী কার্টিস টি. ম্যাক্‌মালেন।
১৯৯৪ সালে আন্তর্জাতিক গণিত অলিম্পিয়াডে তিনি প্রথম ইরানি নারী শিক্ষার্থী হিসেবে স্বর্ণপদক জয় লাভ করেন। ১১৯৫ সালের আন্তর্জাতিক গণিত অলিম্পিয়াডে তিনি প্রথম ইরানি হিসেবে সম্পূর্ন নম্বর পেয়ে দুটি স্বর্ণপদক অর্জন করেন।
নিপ বরুয়া
নিপ বরুয়া () অসমীয়া চলচ্চিত্র জগতের একজন বিখ্যাত ও জনপ্রিয় ব্যক্তি। অসমীয়া চলচ্চিত্র বানিজ্যিক উন্নতি তাঁর সময় থেকে হওয়া বলে জানা যায়। তিনি ছিলেন চলচ্চিত্র পরিচালক ও প্রয়োজক। সর্বমোট ১৫টি অসমীয়া চলচ্চিত্র পরিচালনা করেন তিনি। চলচ্চিত্র ছাড়াও তাঁর আগ্রহ ছিল অভিনয়, সংগীত ও ফুটবল খেলায়। কার্টুনিষ্ট হিসেবে তিনি অসমীয়া খবরের কাগজ আসাম ট্রিবিউন-এ বহু ছবি অঙ্কন করেছেন। 
কামরূপ জেলার বিহদিয়া গাঁও নামক স্থানে নিপ বরুয়ার জন্ম হয়। তাঁর পিতার নাম চন্দ্রনাথ বরুয়া ও মাতার নাম জোনপ্রভা বরুয়া। পিতা চন্দ্রনাথ বরুয়া অসমের গড়কপ্তানী বিভাগের সাব ডিভিসনেল অফিসার ছিলেন। তাঁর মাতা-পিতার ৯টি পুত্র ও ৪টি কন্যা সন্তান ছিল।তাঁদের সকল ভাই-বোনেরা কম-বেশী পরিমানে চলচ্চিত্র জগতের সহিত জড়িত ছিলেন।
নিপ বরুয়া কর্তৃক পরিচালিত ১৫টি চলচ্চিত্রের নাম
ফিল্মফেয়ার শ্রেষ্ঠ চলচ্চিত্র পুরস্কার
ফিল্মফেয়ার শ্রেষ্ঠ চলচ্চিত্র পুরস্কার হল ভারতের চলচ্চিত্রের জন্য ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৫৪ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে।
২০০৫ সালে "শোলে" চলচ্চিত্রটিকে গত ৫০ বছরের শ্রেষ্ঠ চলচ্চিত্র বলে ঘোষণা করা হয়, যদিও চলচ্চিত্রটি সে বছর শ্রেষ্ঠ চলচ্চিত্র বিভাগে পুরস্কৃত হয় নি।
ফেডরিকো কাপাসো
ফেডরিকো কাপাসো একজন প্রখ্যাত ফলিত পদার্থবিজ্ঞানী এবং কোয়ান্টাম ক্যাসকেড লেজার এর অন্যতম উদ্ভাবক। তিনি ৬০টির অধিক ইউএস প্যাটেন্টের অধিকারী। কাপাসো ১৯৭৩ সালে স্যাপিয়েঞ্জা ইউনিভার্সিটি অব রোম থেকে পদার্থবিজ্ঞানে সুম্মা কাম লডসহ পিএইচডি ডিগ্রি অর্জন করেন। তিনি ১৯৭৬ সালে বেল ল্যাব্‌স এ যোগদান করেন। ১৯৮৪ সালে তিনি ডিস্টিংগুইশড মেম্বার অব টেকনিক্যাল স্টাফ নিযুক্ত হন এবং ১৯৯৭ সালে বেল ল্যাবস ফেলো হন। তিনি ১৯৮৭ থেকে ২০০০ সাল পর্যন্ত কোয়ান্টাম ফেনোমেনা অ্যান্ড ডিভাইস রিসার্চ ডিপার্টমেন্ট এবং সেমিকন্ডাক্টর ফিজিক্স রিসার্চ ডিপার্টমেন্টের প্রধান ছিলেন। তিনি ২০০০ থেকে ২০০২ সাল পর্যন্ত ভাইস প্রেসিডেন্ট অব ফিজিক্যাল রিসার্চ হিসেবে দায়িত্ব পালন করেন। তিনি ২০০৩ সালের ১ জানুয়ারি হার্ভার্ড বিশ্ববিদ্যালয় এ যোগদান করেন।
ব্রজেন বরুয়া
ব্রজেন বরুয়া () অসমের চলচ্চিত্র জগতের বিখ্যাত ব্যক্তি। তিনি একাধারে চলচ্চিত্র পরিচালক, প্রয়োজক, সংগীত পরিচালক ও কন্ঠশিল্পী, অভিনেতা ও চিত্রনাট্যকার ।তদুপরি তিনি গুয়াহাটির বিভিন্ন মঞ্চে অর্কেষ্ট্রা পরিচালনা ও বেতার কেন্দ্রে গান গেয়েছেন। তিনি সর্বমোট ৫টি চলচ্চিত্র পরিচালনা ও ৮টি চলচ্চিত্রে সংগীত পরিচালনা করেছেন। ডক্তর বেজবরুয়া চলচ্চিত্রের জন্য তিনি শ্রেষ্ঠ চলচ্চিত্রের পুরস্কার লাভ করেন।
১৯২৫ সনের ২৭ ফেব্রুয়ারি তারিখে কামরূপ জেলার বিহদিয়া গাঁও নামক স্থানে ব্রজেন বরুয়ার জন্ম হয়। )তাঁর পিতার নাম চন্দ্রনাথ বরুয়া ও মাতার নাম জোনপ্রভা বরুয়া। পিতা চন্দ্রনাথ বরুয়া অসমের গড়কপ্তানী বিভাগের সাব ডিভিসনেল অফিসার ছিলেন। তাঁর মাতা-পিতার ৯টি পুত্র ও ৪টি কন্যা সন্তান ছিল।তাঁদের সকল ভাই-বোনেরা কম-বেশী পরিমানে চলচ্চিত্র জগতের সহিত জড়িত ছিলেন। অসমীয়া চলচ্চিত্র জগতে বিশেষ অবদান থাকা ব্রজেন বরুয়ার পরিবারে সর্বদা সাংস্কৃতিক পরিবেশ বিরাজমান ছিল।
গুয়াহাটি থেকে বিদ্যালয়ের শিক্ষা সমাপ্ত করে ব্রজেন বরুয়া উচ্চ শিক্ষার জন্য কলকাতা যান। কিন্তু সাম্প্রদায়িক সংঘর্ষের জন্য তিনি গুয়াহাটি ফিরে আসেন ও কটন কলেজ থেকে বি.এস.সি. ডিগ্রী লাভ করেন। তিনি অসমের জনস্বাস্থ্য বিভাগে কর্মরত ছিলেন। কিছুকাল জামুগুরিহাটে ধান সংগ্রহকারী বিষয়ার পদে কর্মরত ছিলেন। পরবর্ত্তী সময়ে তিনি চাকরি ছেড়ে সাংস্কৃতিক সাধনায় মনোনিবেশ করেন।তিনি অতি অল্প বয়সে গান গাওয়া আরম্ভ করেন। ছাত্রাবস্থাতে অজিত মহন্ত ও কেশব বরুয়ার সঙ্গে গান গেয়েছিলেন। ১৯৪৪ সনে কলকাতায় অনুষ্ঠিত নিখিল ভারত ছাত্র ফেডারেশনে সংগীত পরিচালনায় যোগদান করেন। গুয়াহাটির বিভিন্ন মঞ্চে গীত পরিবেশন করা ব্রজেন বরুয়া অসমের অর্কেষ্ট্রার অন্যতম প্রবর্তক। ১৯৪৮ সনে গুয়াহাটিতে বেতার কেন্দ্র স্থাপন করা হয়। এই বেতার কেন্দ্রে তিনি একজন সুরকার ও কণ্ঠশিল্পী রুপে পদার্পন করেন।
১৯৫৬ সালে মুক্তিপ্রাপ্ত ভ্রাতৃ নিপ বরুয়ার চলচ্চিত্র স্মৃতির পরশ নামক চলচ্চিত্রে গীত পরিবেশন করে ব্রজেন বরুয়া প্রথম চলচ্চিত্র জগতে প্রবেশ করেন। এই চলচ্চিত্রে দুইটি হিন্দী সংগীত সংযোগ করা হয়। সংগীত দুইটি লিখেন ডঃ বীরেন্দ্র নাথ দত্ত। চলচ্চিত্রটি সংগীতের জন্য যথেষ্ট জনপ্রিয়তা অর্জন করে। 
১৯৬৩ সনে মুক্তিপ্রাপ্ত ইটো সিটি বহুতো কৌতুক চলচ্চিত্রের মাধ্যমে তিনি নিজেকে পরিচালক রুপে আত্মপ্রকাশ করেন। এই চলচ্চিত্রে চার্লি চ্যাপলিনের চরিত্র প্রকাশ পায়। তাঁর দ্বিতীয় চলচ্চিত্র ডক্তর বেজবরুয়া। সেই সময়ে অসমীয়া ছবি কলকাতায় নির্মিত হত। তিনি প্রথম ছবি কলকাতায় নির্মাণ করেন যদিও জ্যোতিপ্রসাদ আগরওয়ালার মত তিনিও অসমে ছবি নির্মাণের পরিকল্পনা করেন। ৩৭ জন ব্যক্তিকে ডক্তর বেজবরুয়ার ছবি কাহিনী পড়ে শুনান ও আলোচনা করে অসমে ছবি নির্মাণের কার্য আরম্ভ করেন। স্থানীয় মঞ্চ ও অন্যান্য অনুষ্ঠানে কর্মরত যুবকদের তিনি ছবি নির্মাণের প্রশিক্ষন দিয়ে বিভিন্ন দায়িত্ব অর্পন করেন। ব্রজেন বরুয়ার এই বিপ্লবি চিন্তাধারার ফলে পরবর্ত্তী সময়ে অসমের চলচিত্র পরিচালক-প্রয়োজক ছবি নির্মাণের জন্য কলকাতার পরিবর্তে অসমে নির্মাণ করার সিদ্ধান্ত নেন। রমেন বরুয়া সংগীত পরিচালনা করার জন্য ছবিটির গীত জনপ্রিয়তা লাভ করে।
২০০৮ গ্রীষ্মকালীন অলিম্পিকে দৌড়বাজী – মহিলাদের হাতুড়ি ছোঁড়া
২০০৮ অলিম্পিক গেমসে মহিলাদের হাতুড়ি ছোঁড়া প্রতিযোগিতা আগস্টের ১৮ (যোগ্যতানির্ণায়ক পর্ব) ও ২০ (ফাইনাল) তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল (A মান) এবং (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
ন্যূনতম যোগ্যতার মাপকাঠি: ন্যূনতম ৭১.৫০ মিটার (Q) বা সেরা ১২জন (q) ফাইনালে যাবে।
পদুম বরুয়া
"'পদুম বরুয়া" () অসমের একজন প্রসিদ্ধ সংগীত ও চলচ্চিত্র পরিচালক। তিনি পরিচালনা করা অসমীয়া চলচ্চিত্রের নাম গঙা চিলনীর পাখি।১৯৭৬ সনে চলচ্চিত্রটি মুক্তি লাভ করে। ২৫ জুলাই ২০০৬ সনে নিজ বাসগৃহে তাঁর মৃত্যু হয়।
জন নিয়ুম্বু
জন নিয়ুম্বু (; জন্ম: ৩১ মে, ১৯৮৫) জিম্বাবুয়ের বুলাওয়েতে জন্মগ্রহণকারী বিশিষ্ট ক্রিকেটার। জিম্বাবুয়ে জাতীয় ক্রিকেট দলে খেলার পাশাপাশি ঘরোয়া ক্রিকেটে মাতাবেলেল্যান্ড তুস্কার্স দলে খেলছেন। আগস্ট, ২০১৪ সালে সফরকারী দক্ষিণ আফ্রিকা দলের বিপক্ষে তার টেস্ট অভিষেক ঘটে। হারারে স্পোর্টস ক্লাবে অনুষ্ঠিত একমাত্র টেস্টের প্রথম ইনিংসে তিনি পাঁচ উইকেট লাভ করেন। এরফলে ২০০১ সালে অ্যান্ডি ব্লিগনটের পর দ্বিতীয় জিম্বাবুয়ের ক্রিকেটার হিসেবে টেস্ট অভিষেকে পাঁচ-উইকেট লাভের এ সম্মাননা লাভ করেন তিনি ।
ক্রিস গফানি
ক্রিস্টোফার ব্লেয়ার গফানি (জন্ম: ৩০ নভেম্বর, ১৯৭৫) নিউজিল্যান্ডের ডুনেডিনে জন্মগ্রহণকারী বিশিষ্ট ক্রিকেটার। ঘরোয়া ক্রিকেটে তিনি ওতাগো ভোল্টস দলের হয়ে ক্রিকেট খেলেছেন। ডানহাতি ব্যাটসম্যান গফানি প্রথম-শ্রেণীর ক্রিকেটে ৩৮টি খেলায় অংশ নিয়েছেন। বর্তমানে তিনি আম্পায়ার ও রেফারিদের আন্তর্জাতিক তালিকার অন্যতম সদস্য হিসেবে আম্পায়ারের দায়িত্ব পালন করছেন।
অ্যামোনিয়া
অ্যামোনিয়া বা এজেন () নাইট্রোজেন ও হাইড্রোজেনের সমন্বয়ে গঠিত একটি রাসায়নিক যৌগ যার রাসায়নিক সংকেত NH। এটি সরলতম নিকটোজেন হাইড্রাইড, অ্যামোনিয়া হল চরিত্রগত কটুগণ্ধযুক্ত বর্ণহীন গ্যাস। খাদ্য ও সার উৎপাদনকারী অনেক অণুজীবের পুষ্টিগত প্রয়োজন পূরণে অ্যামোনিয়া গ্যাস গুরুত্বপূর্ণ ভূমিকা রাখে। অ্যামোনিয়া, প্রত্যক্ষ বা পরোক্ষভাবে, বিভিন্ন ফার্মাসিউটিক্যাল পণ্য উৎপাদনে ব্যবহৃত হয়। এটি অনেক বাণিজ্যিক পরিষ্কারক এজেন্টে ব্যবহার করা হয়।
যদিও সাধারণত প্রকৃতি এবং ব্যাপক ব্যবহারে, অ্যামোনিয়া ক্ষারীয় এবং ঘনীভূত আকারে বিপজ্জনক। মার্কিন যুক্তরাষ্ট্রে এটি অত্যন্ত বিপজ্জনক পদার্থ হিসাবে শ্রেণীবদ্ধ করা হয়, এবং মার্কিন যুক্তরাষ্ট্রে ইমার্জেন্সি প্ল্যানিং অ্যান্ড কমিউনিটি রাটি-টু-নো অ্যাক্ট (৪২ ইউ.এস.সি. ১১০০২) ৩০২ ধারা হিসাবে সংজ্ঞায়িত এবং এর উৎপাদন, সংরক্ষণ, বা যথেষ্ট পরিমাণে ব্যবহারে কঠোর প্রতিবেদনের প্রয়োজনীয়তা অবশ্যক।
২০১৪ সালে অ্যামোনিয়া বৈশ্বিক শিল্প উৎপাদন ছিল , যা ২০০৬ সালের বৈশ্বিক শিল্প উৎপাদন থেকে ১৬% বেশি।
NH ১ বায়ুমন্ডলীয় চাপ এবং তাপমাত্রায় ফুটতে শুরু করে, তাই অ্যামোনিয়াকে নিম্ন তাপমাত্রায় সংরক্ষণ করতে হয়। গৃহস্থালী কাজে ব্যবহৃত অ্যামোনিয়া বা অ্যামোনিয়াম হাইড্রক্সাইড হচ্ছে পানি ও NH এর মিশ্রণ। এরকম দ্রবনের ঘনমাত্রা বাউমি স্কেলে (ঘনত্ব) পরিমাপ করা হয়, ২৬ ডিগ্রি বাউমি (অণুমানিক ৩০% (ওজনের) পরিমাণ অ্যামোনিয়া) আদর্শস্বরূপ উচ্চ ঘনত্ব বাণিজ্যিক পণ্য হিসেবে বিবেচিত হয়ে থাকে।
বায়ুমন্ডলে খুবই সামান্য পরিমাণে অ্যামোনিয়া পাওয়া যা যায় যা নাইট্রোজেন সমৃদ্ধ প্রাণী ও উদ্ভিদ ক্ষয় থেকে উৎপন্ন হয়। বৃষ্টির জলে অল্প পরিমাণে অ্যামোনিয়া এবং অ্যামোনিয়াম লবনের উপস্থিতি পাওয়া যায়। আগ্নেয়গিরী অঞ্চলে অ্যামোনিয়াম ক্লোরাইড ও অ্যামোনিয়াম সালফেট পাওয়া যায়। প্রাণীদেহের অতিরিক্ত এসিড প্রশমিত করতে যকৃত থেকে NH নি:সৃত হয়। উর্বল জমি এবং সাগরের পানিতে অ্যামোনিয়াম লবন পাওয়া যায়। সৌর মন্ডলের প্লুটো, মঙ্গল , বৃহস্পতি , শনি , ইউরেনাস ও নেপচুন গ্রহে অ্যামোনিয়ার সন্ধান পাওয়া গেছে। যেসকল বস্তু অ্যামোনিয়া ধারণ করে তাদেরকে অ্যামোনিয়াক্যাল বলা হয়।
অতুল বরদলৈ
অতুল বরদলৈ (; ) অসমের একজন প্রসিদ্ধ চলচ্চিত্র পরিচালক ছিলেন। ১৯৭০ সনে মুক্তিপ্রাপ্ত অসমীয়া চলচ্চিত্র অপরাজেয়-এর মাধ্যমে তিনি প্রথম চলচ্চিত্র জগতে পদার্পন করেন।তিনি সর্বমোট ৮টি অসমীয়া চলচ্চিত্র পরিচালনা করেছেন। দূরদর্শনে ধারাবাহিক নাটক ও তথ্যচিত্র নির্মাণ করেছেন তিনি। তাঁর পরিচালনায় মুক্তিপ্রাপ্ত কল্লোল নামক চলচ্চিত্র আঞ্চলিক শ্রেষ্ঠ চলচ্চিত্র পুরস্কার লাভ করে।। চলচ্চিত্র পরিচালনা ছাড়াও তিনি নতুন অসমীয়া নামক একটি দৈনিক অসমীয়া খবরের কাগজের সহ-সম্পাদকের দ্বায়িত্ব বহন করেন।।
অতুল বরদলৈ কর্তৃক পরিচালিত অসমীয়া চলচ্চিত্রের নাম
জাহ্নু বরুয়া
জাহ্নু বরুয়া () একাধিক দেশী-বিদেশী পুরষ্কার তথা সন্মানে বিভূষিত অসমের একজন চলচ্চিত্র পরিচালক। তিনি অসমীয়া ও হিন্দী ভাষার চলচ্চিত্র পরিচালনা করেছেন।
১৯৫২ সনের ১৭ অক্টোবর তারিখে অসমের শিবসাগর জেলার বটকা নামক স্থানে জাহ্নু বরুয়ার জন্ম হয়। তাঁর পিতার নাম দেবেশ্বর বরুয়া ও মাতার নাম গুণবতী বরুয়া। তাঁর মাতা-পিতার ৭টি পুত্র ও ৩টি কন্যা।
জাহ্নু বরুয়া গুয়াহাটির বি.বরুয়া মহাবিদ্যালয় থেকে বিজ্ঞান বিষয়ে স্নাতক ডিগ্রী লাভ করেন।
আমীরুল ইসলাম
আমীরুল ইসলাম (জন্ম ৭ এপ্রিল ১৯৬৪, ঢাকা) বাংলাদেশের একজন শিশুসাহিত্যিক, যিনি ২০০৬ সালে বাংলা একাডেমি পুরস্কার লাভ করেন। তাঁকে বলা হয় আধুনিক বাংলা শিশু সাহিত্যের রূপকার। দীর্ঘ তিরিশ বছর ধরে লিখছেন ছোটদের জন্য।
আমীরুল ইসলামের জন্ম ৭ এপ্রিল ১৯৬৪, লালবাগ ঢাকায়। তাঁর পিতা প্রয়াত সংবাদকর্মি সাইফুর রহমান এবং মা আনজিরা খাতুন। তার বড় চাচা হাবীবুর রহমান ছিলেন খ্যাতিমান শিশুসাহিত্যিক। ছেলেবেলায় পরিবারের সবাই তাকে ডাকত টুলু নামে। পরিবার ও বন্ধুমহলে তিনি এখনও ওই নামেই পরিচিত। কৌতুকপ্রিয়, আড্ডাবাজ, জীবন-রসিক ও ভোজনপ্রিয় আমীরুল ইসলাম ঘুরেছেন পৃথিবীর প্রায় বিখ্যাত সব শহর। প্রিয় শখ বই পড়া, পুরনো বই ও চিত্রকলা সংগ্রহ, দাবা খেলা, রবীন্দ্র সঙ্গীত শোনা। ব্যক্তিগত জীবনে তিনি অবিবাহিত।
আমীরুল ইসলাম প্রাক প্রাথমিক পাঠ সম্পন্ন করেন নিজ বাড়িতে, বাবার কাছে। ১৯৭২ সালে পুরান ঢাকায় অবস্থিত ওয়েস্ট এন্ড হাই স্কুলে ভর্তি হন। এই স্কুল থেকেই নিম্ন মাধ্যমিক পরীক্ষা সম্পন্ন করে। এরপর ঢাকা কলেজ থেকে উচ্চ মাধ্যমিক শেষ করে বাংলা বিভাগে ভর্তি হন ঢাকা বিশ্ববিদ্যালয়ে।
অধুনালুপ্ত দৈনিক বাংলার কিশোরদের পাতার বিভাগীয় সম্পাদক হিসাবে কর্মরত ছিলেন পাঁচ বছর। বিশ্ব সাহিত্য কেন্দ্র থেকে প্রকাশিত কিশোর পত্রিকা আসন্ন সম্পাদনা করেছেন দশ বছর। এরপর প্রতিষ্ঠাকালীন সময় থেকে যুক্ত আছেন চ্যানেল আইয়ের সাথে। বর্তমানে তিনি চ্যানেল আইয়ের জেনারেল ম্যানেজার (অনুষ্ঠান) হিসাবে কর্মরত।
আমীরুল ইসলাম বাংলাদেশের অন্যতম প্রধান সফল শিশু সাহিত্যিক। তাকে বলা হয় আধুনিক শিশু সাহিত্যের রূপকার। দীর্ঘ তিরিশ বছর ধরে লিখছে ছোটদের জন্য। রূপকথা তার প্রিয় বিষয়। তাই রূপকথা নিয়ে লিখেছেন নতুন নতুন বই। প্রতিটি লেখায় রয়েছে নতুনত্বের স্বাদ। পুরনো রূপকথা নতুন ঢংয়ে লেখার ক্ষেত্রে তার বিকল্প বাংলা সাহিত্যে আর একজনও নেই। তিনি সবচেয়ে বেশি খ্যাতি পেয়েছেন ছড়া লেখে। বিষয়বৈচিত্র্য ও সংখ্যা বিচারে বাংলা ছড়াসাহিত্যেও তার সমকক্ষ কেউ নাই।
ছড়া ছাড়াও তিনি ছিখেছেন গল্প, উপন্যাস, নাটক, প্রবন্ধ। তার প্রথম বই খামখেয়ািলী। বইটি যখন প্রকাশিত হয় তখন তার বয়স বিশ বছর। ওই বয়সেই তিনি বইটির জন্য অগ্রণী ব্যাংক-শিশু একাডেমী শিশুসাহিত্য পুরস্কার অর্জন করেন। তার আগে এতো অল্প বয়সে এই পুরস্কার আর কেউ পাননি।
সীমাবদ্ধ
সীমাবদ্ধ (; ইংরেজি নাম:"Company Limited") ১৯৭১ সালে সত্যজিত রায় পরিচালিত চলচ্চিত্র। মণিশংকর মুখোপাধ্যায়ের উপন্যাস "সীমাবদ্ধ" অবলম্বনে চলচ্চিত্রটি নির্মিত। এটি রায় নির্মিত কলকাতা ত্রয়ী সিরিজের ২য় চলচ্চিত্র। অন্য দুটি হলো - প্রতিদ্বন্দ্বী ও জন অরণ্য।
কলকাতা ত্রয়ী
কলকাতা ত্রয়ী বলতে নিচের পশ্চিমবঙ্গের বাংলা ত্রয়ী সিনেমাগুলিকে বোঝানো হয় -
সত্যজিত রায় পরিচালিত তিনটি চলচ্চিত্র:মৃণাল সেন পরিচালিত তিনটি চলচ্চিত্র:
জন অরণ্য
জন অরণ্য (), ১৯৭৬ সালে সত্যজিত রায় পরিচালিত বাংলা চলচ্চিত্র। এটি মণিশংকর মুখোপাধ্যায়ের উপন্যাস "জন্য অরণ্য" অবলম্বনে চিত্রায়িত। এটি সত্যজিত রায়ের কলকাতা ত্রয়ী সিরিজের ৩য় চলচ্চিত্র। আগের দুটি চলচ্চিত্র হলো - প্রতিদ্বন্দ্বী (১৯৭০) এবং সীমাবদ্ধ (১৯৭১)।
মহাপুরুষ (চলচ্চিত্র)
মহাপুরুষ ১৯৬৫ সালে নির্মিত সত্যজিত রায় পরিচালিত চলচ্চিত্র, যা রাজশেখর বসু (পরশুরাম)-এর ছোটগল্প "বিরিঞ্চিবাবা" অবলম্বনে তৈরী। মূল চলচ্চিত্রটির নাম 'কাপুরুষ মহাপুরুষ' যা দুটি সম্পূর্ণ ভিন্ন স্বাদের গল্পকে নিয়ে তৈরী। প্রথম গল্পটি কাপুরুষ এবং দ্বিতীয় গল্পটি মহাপুরুষ।
স্ত্রী বিয়োগের পর নামকরা উকিল গুরুপদ মিত্রের সংসার বৈরাগ্য দেখা দেয়। ট্রেনে দেখা পান বিরিঞ্চিবাবার। গুরুপদবাবুর শ্যালক গণেশ মামার মতে তিনি ত্রিকালজ্ঞ মহাপুরুষ। ভুত, বর্তমান, ভবিষ্যৎ তার করতলগত। তিনি মন্ত্রবলে নিয়ে আসেন ভগবানদের। গণেশমামার দৌলতে এই ভন্ডবাবার প্রচুর ভক্ত তৈরি হয় কলকাতা শহরে। তারা সকলেই সমাজের উঁচু মাথা কিন্তু যুক্তি বিবেচনার অভাবে ভোগেন। গুরুপদ বাবুর কন্যা বুঁচকির পাণিপ্রার্থী সত্য এবং তার মেসের মালিক নিবারণ চেষ্টা করতে থাকে ভন্ড বিরিঞ্চিবাবা ও তার শিষ্য কেবলরামকে বাড়ি থেকে তাড়ানোর। একাজে মেসের কিছু বোর্ডার ও গুরুপদ বাবুর বাড়ির চাকরেরা সাহায্য করে নিবারনকে। আগুন লেগেছে এই গুজবে বিরিঞ্চিবাবা ও কেবলরাম পালানোর চেষ্টা করে। শেষে ধরা পড়ে যায় বিরিঞ্চিবাবার জারিজুরি।
দারুস-সালাম প্রকাশনী
দারুস-সালাম প্রকাশনী (ইংরেজি:Darussalam Publishers) হল একটি আন্তর্জাতিক ইসলামভিত্তিক প্রকাশনা সঃস্থা, যা ১৯৮৬ সালে সৌদি আরবের রিয়াদে প্রতিষ্ঠিত হয়। বর্তমানে রিয়াদে এর সদর দপ্তর অবস্থিত এবং সৌদি আরব সহ বিশ্বের ১২ টি দেশে (আরব আমিরাত, পাকিস্তান, যুক্তরাষ্ট্র, যুক্তরাজ্য, অস্ট্রেলিয়া, কানাডা, ফ্রান্স, মালয়েশিয়া, শ্রীলঙ্কা, ভারত এবং দক্ষিণ আফ্রিকা) এর শাখা প্রতিষ্ঠিত হয়েছে। প্রতিষ্ঠানটির সাফল্যের পেছনে পঞ্চাশ জনেরও অধিক গবেষক পন্ডিত, আলেম এবং সক্রিয় কর্মী অবদান রেখেছেন। আন্তর্জাতিকভাবে কুরআন ও সুন্নাহ বিষয়ক প্রচারণার জন্য প্রতিষ্ঠানটি বিখ্যাত। পুস্তকের গুনগতমান ও বিষয় নির্ধারণের ক্ষেত্রে এতে আন্তর্জাতিক প্রকাশনার মাননন্ডকে তুলনামূলকভাবে প্রাধান্য দেয়া হয়।
"দারুস-সালাম প্রকাশনী" পবিত্র কুরআন, হাদীস এবং ফিকহসহ ইসলামী বিভিন্ন বিষয়ে বিশ্বের ২৬টি ভাষায় ১৪০০রও অধিক পুস্তক ও অনূবাদগ্রন্থ প্রকাশ করেছে। পুস্তক প্রকাশনার পাশাপাশি প্রকাশনীটি ইসলামিক সফটয়্যার, ডিভিডি, কুরআন রিডার লাইটপেনসহ বিভিন্ন ধরনের সহায়ক প্রযুক্তিপণ্য তৈরি করে।
নিম্নোক্ত স্থানসমূহে প্রকাশনীর শাখা রয়েছে:
ট্রাইনাইট্রোটলুইন
ট্রাইনাইট্রোটলুইন (TNT) আরো নির্দিষ্ট করে বলতে গেলে ২,৪,৬-ট্রাইনাইট্রোটলুইন (2,4,6-trinitrotoluene), একটি রাসায়নিক যৌগ যার রাসায়নিক সংকেত CH(NO)CH। রাসায়নিক সংশ্লেষণে অনেকসময় এই হলুদ বর্ণের কঠিন পদার্থকে রিএজেন্ট হিসেবে ব্যবহার করা হয় কিন্তু এটার বহুল ব্যবহার হয় বিষ্ফোরক তৈরীতে।
জার্মান রসায়নবিদ জুলিয়াস উইলব্রান্ড ১৮৬৩ সালে প্রথম টিএনটি প্রস্তুত করেন। এবং এটা হলুদ রঙ হিসেবে ব্যবহৃত হত। প্রথমদিকে এটাকে বিস্ফোরক হিসেবে ব্যবহার করা হত না। কারণ প্রচলিত বিস্ফোরকের তুলনায় এটি ছিলো কম ক্ষমতাসম্পন্ন এবং এটাকে ডেটোনেট করা খুবই কষ্টসাধ্য ছিলো। ১৯১০ সালে টিএনটি নিরাপদভাবে তরল অবস্থায় পাত্রে ভরা সম্ভব হয়।
একটি বিশেষ অনুজীবের সন্ধান পাওয়া গেছে যা বিশাল পরিমাণ টিএনটি মাটিতে মিশিয়ে ফেলতে সক্ষ্ম। বন্য এবং ট্রান্সজেনিক উদ্ভিদসমূহ মাটি এবং পানি থেকে টিনটি ফাইটোরিমেডিয়েশান করতে পারে।
গান্ধী (চলচ্চিত্র)
গান্ধী () ১৯৮২ সালের মহাকাব্যিক জীবনীসংক্রান্ত চলচ্চিত্র যেখানে ভারতের অহিংসবাদী নেতা মোহনদাস করমচাঁদ গান্ধীর জীবনী নাট্যরূপে প্রদর্শন করেছে। যিনি ২০ শতকে স্বাধীনতা আন্দোলনের সময় যুক্তরাজ্যের দেশ শাসনের বিরুদ্ধে অসহযোগ আন্দোলন গড়ে তোলেন। জন ব্রেইলির চিত্রনাট্য অনুসারে চলচ্চিত্রটি প্রযোজনা এবং পরিচালনা করেছেন ইংরেজ নির্মাতা রিচার্ড অ্যাটেনব্রো। "গান্ধী" চরিত্র ভূমিকায় অভিনয়ে করেছেন ব্রিটিশ চলচ্চিত্র অভিনেতা বেন কিংসলি।
"গান্ধী"র চিত্রনাট্য প্রকাশিত বই আকারে পাওয়া যায়।
জানুয়ারি ৩০, ১৯৪৮ সালে গুপ্তহত্যায় গান্ধীর নিহত হওয়া এবং তাঁর শেষকৃত্য অনুষ্ঠান দিয়ে চলচ্চিত্রের শুরু হয়।
গন উইথ দ্য উইন্ড (চলচ্চিত্র)
গন উইথ দ্য উইন্ড () ১৯৩৯ সালের একটি আমেরিকান মহাকাব্যিক ঐতিহাসিক রোমান্স চলচ্চিত্র। মার্গারেট মিচেলের পুলিৎজার-বিজয়ী ১৯৩৬ সালের একই নামের উপন্যাস অবলম্বনে অভিজোযিত টিত্রনাট্য রচনা করেছেন সিডনি হাওয়ার্ড। সেলজনিক ইন্টারন্যাশনাল পিকচার্সের ডেভিড ও সেলজনিকের প্রযোজনায় চলচ্চিত্রটি পরিচালনা করেছেন ভিক্টর ফ্লেমিং।
নূহ (চলচ্চিত্র)
নূহ বাইবেলে বর্ণিত ঘটনার উপর ভিত্তি করে নির্মিত একটি এপিকধর্মী চলচিত্র। ছবিটি পরিচালনা করেছে ড্যারেন আরনোফস্কি এবং যৌথভাবে রচনা করেছেন ড্যারেন ও আরি হ্যান্ডেল। নূহের নৌকার উপর ভিত্তি করে কাহিনী এগিয়েছে। কিন্তু কুরআন মাজীদে বর্ণিত নূহের নৌকা ও ঘটনার সাথে এখানে মিল খুঁজে পাওয়া যাবে না। নূহ চরিত্রে রূপদান করেছেন স্বনামধন্য অভিনেতা রাসেল ক্রো। ২৮ শে মার্চ ২০১৪ সালে উত্তর আমেরিকার প্রেক্ষাগৃহে নূহ চলচিত্রটির দ্বিমাত্রিক সংস্করণ মুক্তি পায় এবং পরবর্তীতে কয়েকটি দেশে চলচ্চিত্রটির ত্রিমাত্রিক সংস্করণ মুক্তি দেয়া হয়। নূহ (নোহা) সমালোচকদের কাছ থেকে প্রশংসা অর্জন করে এবং বিশ্বব্যাপী $৩৫৯ মিলিয়ন আয় করতে সক্ষম হয়।
বঙ্গবন্ধু আন্তর্জাতিক সম্মেলন কেন্দ্র
বঙ্গবন্ধু আন্তর্জাতিক সম্মেলন কেন্দ্র বা বাংলাদেশ-চীন মৈত্রী সম্মেলন কেন্দ্র ঢাকার শেরেবাংলা নগরের আগারগাঁও-এ অবস্থিত বাংলাদেশের একমাত্র আন্তর্জাতিক সম্মেলন কেন্দ্র। ২০০১ সালে সম্মেলন কেন্দ্রটির নির্মাণ কাজ সম্পূর্ণ হয় এবং এটির নকশা করেছে বেইজিং ইনস্টিটিউট অব আর্কিটেকচারাল ডিজাইন্স অ্যান্ড রিসার্চ। । এর মাধ্যমে বাংলাদেশ-চীন বন্ধুত্বপূর্ণ সম্পর্কের বহিঃপ্রকাশ ঘটে ।
সম্মেলন কেন্দ্রটি নির্মাণের প্রাথমিক উদ্দেশ্য ছিল ২০০২ সালে ঢাকায় অনুষ্ঠেয় ১১৪ সদস্যের জোট নিরপেক্ষ আন্দোলনের ত্রয়োদশ শীর্ষ সম্মেলনটি অয়োজন করা। এই উদ্দেশ্যেই ২০০০ সালের দিকে ৫ কোটি মার্কিন ডলারের চীনা অর্থায়নে ৫০, ০০০ বর্গমিটার জায়গার উপর এর আনু্ঠিানিক নির্মাণ কাজ শুরু করা হয়। কেন্দ্রটি নির্মাণের জন্য প্রায় ৪০০ জনের মতন চীনা ইঞ্জিনিয়ার এবং কারিগর কাজ করেন এবং ২০০১ সালে নির্মাণ শুরুর প্রায় ১৭ মাস পর কেন্দ্রটির নির্মাণ কাজ সম্মন্ন হয়। প্রথমে অনুষ্ঠানিকভাবে বঙ্গবন্ধু আন্তর্জাতিক সম্মেলন কেন্দ্র নামকরণ করা হলেও ২০০২ সালের ১২ জানুয়ারি কেন্দ্রটির আনুষ্ঠানিক হস্তান্তর অনুষ্ঠানে এর নাম পরিবর্তন করে বাংলাদেশ-চীন মৈত্রী সম্মেলন কেন্দ্র রাখা হয়। ২০০৯ সালে সম্মেলন কেন্দ্রটিকে পুনরায় ‘বঙ্গবন্ধু আন্তর্জাতিক সম্মেলন কেন্দ্র’ নামকরণ করা হয়।
প্রধান সম্মেলন কক্ষটিতে ৭০০ প্রতিনিধি ও গ্যালরিতে ১০০০ পর্যবেক্ষকসহ মোট ১৭০০ টি আসন রয়েছে। বিভিন্ন সভার জন্য এতে ২০০ আসন বিশিষ্ঠ দুটি ক্ষ, চারটি আলোচনা কক্ষ ও ৭০০ আসন বিশিষ্ঠ একটি ফোডকোর্ট রয়েছে। এছাড়াও সাংবাদিকদের জন্য রয়েছে ৩০০ আসন বিশিষ্ঠ একটি কক্ষ। প্রধান সম্মেল কক্ষের খোলা ছাদের আয়তন ২২ মিটার এবং এটি ২৪টি কংক্রিট স্তম্ভের উপর স্থাপিত। মোট সম্মেল কেন্দ্রটি ৫০০০০ বর্গমিটারের হলেও এর মূল ভবনটি ২০,০০০ বর্গমিটার জায়গার উপর নির্মিত ও ভবনের চারপাশের খোলা প্রাঙ্গনের আয়তন ৩০,০০০ বর্গমিটার।
সম্মেলন কেন্দ্রটিতে ৭০০ গাড়ি পার্কিংয়ের ব্যবস্থাসহ রয়েছে ১২৮টি দেশের পতাকা স্থাপনের দন্ড। পতাকা দন্ডগুলো পানির ফোয়ারার চারপাশে স্থাপন করা হয়েছে। কেন্দ্রটিতে নিয়মিতভাবে বিভিন্ন বিশ্ববিদ্যালয়ের সমাবর্তন, জাতীয় ও আন্তর্জাতিক সম্মেলন, রপ্তানি মেলার আয়োজন করা হয়। সম্পূর্ণ কেন্দ্রটি ইলেক্টনিক পদ্ধতিতে পরিচালনা করা হয়ে থাকে।
নূহের নৌকা
নূহের নৌকা (আরবী:سفينة نوح, হিব্রু: תיבת נח‎; বাইবেলীয় হিব্রু: Tevat Noaḥ) হচ্ছে একটি নৌকা সদ্দৃশ ভাসমান বস্তু যার সাহায্যে সৃষ্টিকর্তা জলোচ্ছ্বাসের হাত থেকে (জেনেসিস অধ্যায় ৬-৯) নূহ (আঃ), তার পরিবার এবং পৃথিবীর প্রাণীকূলকে রক্ষা করেন। সৃষ্টিকর্তা নূহ (আঃ) কে আর্ক বা নৌকা নির্মানের পূর্ণাঙ্গ নির্দেশণা দিয়েছিলেন। এটা গফার কাঠ দ্বারা নির্মিত এবং বাইরে পিচ দেয়া যাতে তিনটা ডেক এবং অন্তঃস্থ প্রকোষ্ঠ ছিলো। এটা ৪৫০ ফুট লম্বা, ৭৫ ফুট চওড়া এবং ৪৫ ফুট উঁচু। এর প্রবেশ পথ একদিকে।
বাইবেলীয় বর্ণনায় ভাসমান প্রকোষ্ঠটিকে বলা হয়েছে আর্ক (নোহা'স আর্ক), যা দ্বাররা নূহের সিন্দুক বোঝায়। আল কোরআনে আর্কের জায়গায় সাফিনা বলা হয়েছে (سفينة نوح নূহের নৌকা)। যদিও বিশ্বব্যাপী প্লাবণ বা মহাপ্লাবণের কোন বৈজ্ঞানিক প্রমাণ নেই। তবুও অনেকেই নূহের নৌকার
খূঁজতে প্রত্বতাত্ত্বিক অনুসন্ধান চালিয়েছেন। নূহের আর্কের কোন বৈজ্ঞানিক প্রমাণ পাওয়া যায়নি।